text:
अमीर खुसरो
अबुल हसन यामीनुद्दीन ख़ुसरो (1253-1325 ई.), जिनका के अमीर खुसरो देहलवी के नाँव से जानल जाला, एगो भारतीय सूफ़ी गायक, कबी आ बिद्वान रहलें जे दिल्ली सल्तनत के दौर में रहलें। भारतीय उपमहादीप के सांस्कृतिक इतिहास में उ एगो प्रतिष्ठित ब्यक्ति बाड़े। ऊ रहस्यवादी रहलें आ दिल्ली के निजामुद्दीन औलिया के चेला रहलें। मूल रूप से ऊ फ़ारसी भाषा में कबिता लिखें, बाकी एकरे अलावा हिंदवी में उनके रचना मिले लीं। अरबी, फ़ारसी आ हिंदवी के मिलजुल शब्दावली में लिखल एगो काब्य रचना ख़ालिक़ बरीं के उनहीं के रचना मानल जाला। खुसरू के कई गो उपाधि दिहल गइल बाड़ीं, "भारत के आवाज" भा "भारत के मैना" (तूती-ए-हिंद), आ उनुका के "उर्दू साहित्य के जनक" मानल जाला।
खुसरो के “कउवाली के जनक” मानल जाला जे एक किसिम के भक्ती वाली गीत होखे लीं आ पूरा उत्तर भारत आ पाकिस्तान में आजो चलन में बाड़ी; भारत में ग़जल के इस्टाइल में शुरुआत करवलें आ इहो भारत पाकिस्तान में अभिन ले गावल जा रहल बा। खुसरो कई किसिम के फ़ारसी कबिता सभ में माहिर रहलें जिनहना के पैदाइश फारस में मध्यकाल में भइल रहल। खुसरो कबिता के कई रूप सभ में लिखलें जइसे की गजल, मसनवी, किता, रुबाई, दो-बैत आ तरकीब-बंदी। गज़ल के बिकास में इनकर योगदान खास रहल।
खुसरो के बुझनी-बुझउवलो वाली रचना सभ खाती जानल जाला। इनके रचल एगो खास किसिम के बुझौवल सभ के मुकरी कहल जाला जिन्हन में पहिली कुछ लाइन में कौनों बात अस्थापित कइल जाला आ बाद में ओकरा से मुकर जाइल (पलट जाइल) जाला।
परिवार आ ऊ जमाना[संपादन करीं]
अमीर खुसरो के पैदाइश 1203 ई. में पटियाली नाँव के जगह प भइल जे आजकाल्ह उत्तर प्रदेश के कासगंज जिला (जे पहिले एटा जिला के हिस्सा रहल) में पड़े ला। इनके बाबूजी अमीर सैफ़ुद्दीन महमूद तुर्की मूल के रहलें आ महतारी बीबी दौलत नाज़ हिंदुस्तानी रहली। खुसरो सुन्नी मुसलमान रहलें। इनके बाबूजी ख़ुद समरकंद के लगे केश नाँव के अस्थान प पैदा भइल रहलें जे आजकाल्ह के उज्बेकिस्तान में बाटे।
चंगेज खान के हमला के बाद उहाँ के अधिकतर आबादी दुसरे जगहन पर भागि गइल जेह में से बहुत सारा लोग भारत आइल। अमीर सैफ़ुद्दीन केश से अपना लोगन के साथे बल्ख आ गइलेन आ उहाँ से दिल्ली के सुल्तान से शरण मँगलें जे मंजूर भइल आ। ओह समय दिल्ली के सुल्तान इल्तुतमिश रहलें जे ख़ुदे एही लोगन नियर तुर्की मूल के रहलें; सुल्तान एह लोग के स्वागत कइलेन आ पद आ जागीर दुनो दिहलें। 1230 ई. में अमीर सैफ़ुद्दीन के पटियाली में जमींदारी मिलल।
अमीर सैफ़ुद्दीन एकरे बाद बीबी दौलत नाज़ से बियाह कइलेन जे रावत अर्ज़ के बेटी रहली जे खुद गयासुद्दीन बलबन के दरबार में जुद्ध के मंत्री रहलें। बीबी दौलत नाज के परिवार उत्तर प्रदेश के राजपूत बिरादरी से रहल।
सुरुआती समय[संपादन करीं]
अमीर सैफ़ुद्दीन आ बीबी दौलतनाज़ के कुल चारि गो संतान भइल लोग: तीन गो बेटा (जे में से खुसरो भी एगो रहलें) आ एक ठो बेटी। अमीर सैफ़ुद्दीन महमूद 1260 ई. में गुजर गइलें, जब खुसरो बस आठे बरिस के रहलें। हालाँकि, एकरा बावजूद खुसरो पर अपना बाबूजी के अतना परभाव रहल कि ऊ इस्लाम आ सूफ़ी ज्ञान हासिल कइलेन आ तुर्की, फ़ारसी आ अरबी भाषा में महारत पवलें। उनुके कबिता में बेर-बेर, आ उनुके जिनगी में, ऊ इहे जोर दे के कहें कि ऊ भारत के तुर्क (तुर्क-ए-हिंदुस्तान) हवें। अपना जनमभूँई खातिर प्रेम उनके पूरा रचना सभ में झलके ला। फ़ारसी के गीतकार शीराजुल्ला के हाफ़िज़ खुसरो के तूती-ए-हिंद (हिंदुस्तान के मैना, गीत गावे वाली चिरई) कहलें।
खुसरो तेज जेहन के लरिका रहलें। नवे बरिस के उमिर में ऊ शायरी सीखे आ लिखे लागल रहलें। उनुके पहिला दीवान (शायरी के किताब), तुह्फ़त-उस-सिग़र (लरिकाईं के तोहफ़ा), जेह में उनुके सोरह से अठारह बरिस के उमिर के बीचा के रचना रहल, 1271 ई. में संकलित भइल। 1273 में, जब खुसरो बीस बरिस के रहलें, उनुके बाबा के निधन भ गइल जे 113 बरिस के उमिर के रहलें।


c: text/html

text:
लखनऊ, 19 अगस्त (आईएएनएस). उत्तर प्रदेश के कम से कम 11 जिला बाढ़ का चपेट में बा. बाढ़ का चलते करीब दू लाख लोग प्रभावित भइल बा आ दू हजार हेक्टेयर से अधिका में फसल बरबाद हो गइल बा.
राज्य में घाघरा, शारदा, सरयू, गंगा अउर यमुना का साथे-साथ रामगंगा, मालन, कोसी, मोहानी आ कर्णाली जइसन छोटहनो नदी खतरे का निशान से ऊपर बहत बाड़ी सँ. राज्य सरकार एह हालात से निपटे खातिर केंद्र से राष्ट्रीय आपदा राहत मँगले बिया.
पूर्वी उत्तर प्रदेश के बाराबंकी, गोंडा, बहराइच, फैजाबाद, सीतापुर, लखीमपुर खीरी, गाजीपुर आ बलिया में घाघरा, शारदा, सरयू, गंगा आ राप्ती के उफनइला से 200 से बेसी गाँव पर असर पड़ल बा.
पश्चिमी उत्तर प्रदेश के फरु खाबाद, मुरादाबाद, मुजफ्फरनगर अउर पीलीभीत में गंगा, रामगंगा आ कोसी के उफनइला से करीब 75 गो गांव बाढ़ का चपेटा में पड़ल बाड़े. मुरादाबाद में दिल्ली-लखनऊ राष्ट्रीय राजमार्ग पर बाढ़ का चलते पिछला चार दिन से यातायात ठप्प बा.
ओने मौसम विभाग ने अगिलो 24 घंटा का दौरान बरखा के सिलसिला जारी रहे के अनेसा बतवले बा.
(इंडो-एशियन न्यूज सर्विस)

robotstxt: allowed

filter: keep


text:
आर.के. सिन्हा
रतन टाटा के भारत-रत्न देवे के हाल में सोशल मीडिया में चलल कैंपेन अपने आप में अइसे त कतई गलत ना रहे। पर जे देश भर के रत्न होखे ओकरा भारत रत्न चाहे कोई दोसर पुरस्कार मिले या ना मिले, ओसे का फर्क पड़ता। उ त देश के नायक पहिलहीं से ही बाड़े। उनका के रउआ नायकन के नायक कह सकsतानी। जब रतन टाटा के भारत रत्न से सम्मानित करे के मांग जोर पकड़ल त रतन टाटा के खुद ही कहे के पड़ल कि ‘ऊ अपना प्रशंसक सबके भावना के कद्र करsतारे लेकिन अइसन कैंपेन के बंद करे के चाहीं। हम भारतीय भइला आ भारत के ग्रोथ अउर समृद्धि में योगदान करे में खुद के भाग्यशाली मानsतानी। जाहिर बा, ये तरह के बात कवनों शिखर शख्सियत ही कर सकsता। सामान्य कद के इंसान रतन टाटा के तरह के स्टैंड त नाहिंये ली। के ना जानेला कि बहुत से सफेदपोश हस्ती भी पद्म पुरस्कार पावे खातिर अनेक तरह के लाबिंग अउर कई समझौता करेला।
टाटा समूह के पुराण पुरुष जे.आर.डी. टाटा के 1993 में निधन के बाद रतन टाटा नमक से लेके स्टील अउर कार से लेके ट्रक आ इधर हाल के बरिस में आई टी सेक्टर में भी टाटा समूह के एक शानदार अउर अनुकरणीय नेतृत्व देले बाड़न। रतन टाटा के भारत हीं ना बल्कि सारा संसार के सबसे आदरणीय कॉरपोरेट लीड़रन में से एक मानल जाला। जे.आर.डी टाटा के संसार से विदा भइला के बाद शंका अउर आंशका जाहिर कइल जात रहे कि का उ जे.आर.डी के तरह के उच्चकोटि के नेतृत्व अपना समूह के देवे में सफल रहिहें? इ सब शंका वाजिब भी रहे, काहे कि जे.आर.डी टाटा के व्यक्तित्व सच में बहुत बड़हन रहे। लेकिन ई त कहे के परी कि रतन टाटा अपने आपके सिद्ध करके दिखा दिहलन I अइसे त सब बिजनेस वैंचर के पहिलका लक्ष्य लाभ कमाइल हीं रहेला। एमे कुछ गलत भी नइखे। पर टाटा समूह के लाभ कमाए के साथ-साथ एक लक्ष्य सामाजिक सरोकार अउर देश के निर्माण में लागल रहल भी बा। ये मोर्चा पर कम से कम भारत के त कवनों भी बिजनेस घराना टाटा समूह के आगे पानी भरेsला। टाटा समूह के सारा देश एही खातिर आदर करेला कि उहाँ पर लाभ कमाइल ही लक्ष्य ना रहेला। रतन टाटा त अब टाटा समूह के चेयरमेन भी नइखन। उ चेयरमेन के पद टाटा कंसल्टेंसी सर्विसेस (टीसीएस) के चेयरमैन एन. चंद्रशेखरन के सौंप देले बाड़े। उनका में प्रतिभा के पहचाने के कमाल के कला बा। उ सही पेशेवरन के सही जगह काम पर लगावेले। उनका एकर अभूतपूर्व नतीजा भी मिलेला। रतन टाटा एन. चंद्रशेखरन के बड़हन जिम्मेदारी देते समय ई ना देखलन कि उ कवनों नामवर अंग्रेजी माध्यम के स्कूल या कॉलेज में नइखन पढ़ले। रतन टाटा ई देखलन कि चंद्रशेखरन के सरपरस्ती में टीसीएस लगातार बुलन्दी के छू रहल बा। एही से उ टाटा समूह के इतिहास में पहिलका बार टाटा समूह के चेयरमैन एक गैर-टाटा परिवार से जुड़ल गैर-पारसी व्यक्ति के बनवलन। ये तरह के फैसला कवनों दूरदृष्टि रखे वाला शख्स ही कर सकsता। चंद्रशेखरन आपन स्कूली शिक्षा अपना मातृभाषा तमिल में ग्रहण कइले रहलन। उ स्कूल के बाद इंजीनियरिंग के डिग्री रीजनल इंजीनयरिंग कालेज (आरईसी), त्रिचि से हासिल कइलन। चंद्रशेखरन के टाटा समूह के चेयरमेन बनला से इहो साफ हो गइल कि तमिल या कवनों भारतीय भाषा से स्कूली शिक्षा लेवे वाला विद्यार्थी भी आगे चल के कॉरपोरेट संसार के शिखर पर जा सकsता। ऊ भी अपना हिस्सा के आसमान छू सकsता।
अगर आज भारत के सूचना प्रौद्योगिकी के क्षेत्र में दुनिया सबसे खास शक्तियन में से एक मानsता आ भारत के आईटी सेक्टर 190 अरब डॉलर तक पहुंच गइल बा त एकर श्रेय़ कुछ हद तक त रउआ रतन टाटा के भी देवे के होई। रतन टाटा में ई गुण त अदभुत बा कि उ अपना कवनों भी कम्पनी के सीईओ के काम में दखल ना देले। ओ लोग के पूरा आजादी देले कि उ कंपनी के अपना बुद्धि आ विवेक से आगे ले जाय। उ अपने सीईओज के छूट देले काम करे के। हालांकि उनका पर पैनी नजर भी रखस। ओ सबके समय-समय पर सलाह-मशविरा भी देत रहले। ये पॉजिटिव स्थिति में ही उनके समूह के कम्पनी सब दोसरा से आगे निकलेला।
रउआ कह सकsतानी कि जेआरडी टाटा के तरह रतन टाटा पर भी ईश्वरीय कृपा रहे कि उ चुन-चुन के एक से बढ़ के एक मैनेजर के अपना साथे जोड़ सकले। एही खातिर टाटा समूह से एन. चंद्रशेखरन (टीसीएस), अजित केरकर (ताज होटल), ननी पालकीवाला (एसीसी सीमेंट), रूसी मोदी (टाटा स्टील) वगैरह जुड़ले। ई सब अपने आप में बड़े ब्रांड रहलन। रतन टाटा के पास अगर प्रमोटर के दूरदृष्टि ना रहल रहित आ उ अपना सीईओ पर भरोसा ना करते त फेर बड़हन सफलता के उम्मीद कइल ही व्यर्थ रहे। टाटा अपना सीईओज के आपन विजन बता देले। फिर काम होला सीईओ के कि उ ओ विजन के अमली जामा पहनावस आ ओकरो से भी आगे जाये के सोचे।
अगर रतन टाटा के सम्मान सारा देश करsता त एकरा पीछे उनकर बेदाग शख्सियत बा। इयाद करीं पिछला साल जनवरी में मुंबई में आयोजित एगो कार्यक्रम में रतन टाटा के इंफोसिस समूह के फाउंडर एम. नारायणमूर्ति चरण स्पर्श करके आशीवार्द लेत रहले। रतन टाटा आ नारायणमूर्ति के बीच 9 साल के अंतर बा। मूर्ति टाटा से 9 साल छोट बाड़न, लेकिन नारायणमूर्ति भी माने लन कि उपलब्धियन के स्तर पर रतन टाटा उनका से ढेर आगे बाड़े।
दरअसल रतन टाटा के संबंध भारत के ओ परिवार से बा, जवन आधुनिक भारत में औद्योगीकरण के नींव रखलस। ई मान लीं कि बिल गेट्स आ रतन टाटा जइसन कॉरपोरेट लीडर रोज-रोज ना होखे। ई कवनों भी सम्मान या पुरस्कार के मोहताज नइखन। ये लोग से पीढ़ी प्रेरित होला। इनका सामने कवनों भी पुरस्कार या सम्मान बौना बा। ई सच में भारत के सौभाग्य बा कि रतन टाटा हमार हउअन आ हमरा बीच में अभी भी सक्रिय बाड़े। उनकर हमनीं के बीच रहल ही बहुत सुकून देला।
( लेखक वरिष्ठ संपादक, स्तंभकार अउर पूर्व सांसद हईं. )


text:
शिवपुरी। निकाय चुनाव के नाम वापस लेने का कल अंतिम दिन हैं कांग्रेस शिवपुरी नगर पालिका सहित पिछोर, खनियाधाना और करैरा में कांग्रेस सोमवार को भी प्रत्याशियों की सूची जारी नहीं कर सकी। वही भाजपा ने अपनी पूरे जिले की सूची जारी कर दी है,और प्रत्याशी अपने प्रचार में भी जुट गए है। कांग्रेस ने अपने प्रत्याशियों की घोषणा क्यो नही की इसका किसी के पास कोई ठोस कारण किसी के पास नहीं है,लेकिन यह हो सकते हैं कांग्रेस के संभावित प्रत्याशी पढ़िए नाम
नगर पंचायत कोलारस : वार्ड 01 -मीना शिवहरे, वार्ड 02 -बेबी, वार्ड 03- गीता बाई, वार्ड 04- दीप्ति शर्मा, वार्ड 05 -रफीक, वार्ड 06- दीपक जैन, वार्ड 07- गीता बाई, वार्ड 08- मुकेश वशिष्ठ, वार्ड 09 सतीश, वार्ड 10 रामप्यारी वार्ड, वार्ड- 11 मनीष कुमार, वार्ड 12- प्रत्याशी तय नहीं, वार्ड 13- विमला बाई, वार्ड 14 -रीता बाई और वार्ड 15 में जमुना बाई का नाम शामिल है।
नगर पंचायत बदरवास के कांग्रेस दावेदार: वार्ड 1 मीना, वार्ड 2 उषा, वार्ड 3 मुकेश, वार्ड 4 पिंकी यादव, वार्ड 05 प्रत्याशी तय नहीं, वार्ड 6 मनोज, वार्ड 07 मित्ति बाई,वार्ड 8 नरेंद्र आर्य, वार्ड 09 प्रत्याशी तय नहीं, वार्ड 10 कमलेश, वार्ड 11 नसीर खान, वार्ड 12 संजय, वार्ड 13 मुन्नी बाई, वार्ड 14 रामसखी बाई और वार्ड 15 में वंश प्रसाद को टिकट दिया गया है।
नगर पंचायत बैराड़ के कांग्रेस प्रत्याशी: वार्ड 01 उम्मेद, वार्ड 02-गायत्री, वार्ड 03 शांति, वार्ड 4 छत्ते, वार्ड 5 कुमकुम, वार्ड 6 राहुल, वार्ड 7 राकेश, वार्ड 8 चांदनी बेड़िया, वार्ड 09 मनीष, वार्ड 10 रामवती, वार्ड 11 राधेश्याम, वार्ड 12 मनीषा रावत, वार्ड 13 हेमलता, वार्ड 14 पंकज और वार्ड 15 में राधा देवी को टिकट दिया गया है।
पोहरी नगर पंचायत से कांग्रेस प्रत्याशी: वार्ड 1 विद्या देवी ,वार्ड 2 धीरेंद्र,वार्ड 3 शिवनंदन, वार्ड 4 अनीता,वार्ड 05 कृष्ण लता शर्मा, वार्ड 06 से विनीता, वार्ड 07 साहिबा अंसारी, वार्ड 8 रोशनी, वार्ड 09 किशन सिंह, वार्ड 10 नरेंद्र सिंह, वार्ड 11 सुनील, वार्ड 12 गीता, वार्ड 13 रामकली, वार्ड 14 मुकेश धाकड़ और वार्ड 15 से राजकुमारी को टिकट दिया गया है।
रन्नौद नगर पंचायत में यह रही वार्ड पार्षदों की स्थिति: वार्ड 1 ओंकार, वार्ड 02 सुखवती, वार्ड 3 सरोज, वार्ड 4 रामकली, वार्ड 5 नाथूराम, वार्ड 6 कासिम उद्दीन, वार्ड 7 रईसा फातिमा, वार्ड 8 उमा बाई, वार्ड 09 मनीषा, वार्ड 10 भावना, वार्ड 11 मुन्नी बाई, वार्ड 12 रईस खान, वार्ड 13 भागों, वार्ड 14 गुड्डी बाई और वार्ड 15 में जगराम को टिकट दिया गया है।
नगर पंचायत मगरोनी में यह रहेंगे कांग्रेस प्रत्याशी : वार्ड 1 बालकिशन, वार्ड 2 लक्ष्मी बाई, वार्ड 3 मुकेश, वार्ड 4 पुष्पा देवी, वार्ड 5 अफसाना बाई, वार्ड 06 से नफीसा, वार्ड 7वली उल्लाह, वार्ड 8 नेहा, वार्ड 9 सुरेंद्र सिंह, वार्ड 10 प्रत्याशी तय नहीं, वार्ड 11 मेवा बाई, वार्ड 12 गजराज सिंह, वार्ड 13 उमा देवी, वार्ड 14 भीकम सिंह और वार्ड 15 में दलबीर सिंह को टिकट दिया गया है।


text:
ऑर्सन वेल्स
ऑर्सन वेल्स अमेरिकी अभिनेता, लेखक, फिल्म निर्देशक आ निर्माता रहलें। वेल्स रंगमंच रेडियो आ फिल्म तीनों माध्यम में बढ़िया काम खातिर जानल जालन। उनके मात्र 23 साल के उमिर में एच.जी वेल्स के उपन्यास 'द वार ऑफ द वर्ल्ड्स' के रेडियों रूपांतरण के निर्देशन खातिर प्रसिद्धी मिल गइल रहे। वेल्स आपन पहिलकी फीचर फिल्म 'सिटिजन केन' से एगो फिल्म निर्देशक के रूप में स्थापित त हो गइल रहले बाकी हॉलीवुड के स्टूडियों तंत्र खातिर ऊ जिनिगीभर एगो आउटसाइडरे रहलें।
जीवन परिचय[संपादन करीं]
वेल्स क जनम संयुक्त राज्य अमेरिका के विस्कोंसिन के केनोशा शहर में भइल रहे। वेल्स क नामकरण उनके परदादा आ केनोशा के प्रभावशाली अटॉर्नी ऑर्सन एस.हेड के नाम पर भइल रहे। एगो समृद्ध परिवार में जनम भइला क बावजूद वेल्स के अपना बचपन में बहुत कठिनाई आ संकटों क सामना करेके के पड़ल रहे। उनकर माता-पिता वेल्स के बचपन में ही अलग हो गइल रहलन। वेल्स के पिता क व्यवसाय ज्यादा शराब पियला के वजह से चउपट हो गइल जेकरा बाद वेल्स के महतारी के आर्टस् इंस्टीट्यूट में पियानो बजाके अपना लरिकन के पाले के पड़ल। लेकिन वेल्स जब खाली नौ साल के रहलन तब उनकर महतारी के देहान्त हो गइल। एकरा बाद बाद वेल्स वाटसन परिवार के पास व्योमिंग चलि अइलन। वेल्स ए बीच थोर दिन खातिर अपना पिता के साथ भी रहलें बाकी ए दौरान एगो पिता के पुत्र क देखभाल के बदला में बेटे के अपना पिता के संभाले के पड़ल। वेल्स जब 15 साल के रहलन तब ढेर शराब पियला के वजह से किडनी फेल हो गइला पर वेल्स के पिता के निधन हो गइल।
वेल्स छोटे उमिर में रेडियो आ रंगमंच खातिर काम शुरू क दिहलें जेमें उनके लगातार सफलता मिलल। पिता के देहान्त के बाद वेल्स आपन बचल-खुचल जमापूंजी लेके यूरोप के यात्रा पर निलक पड़लन। वेल्स आयरलैंड के मशहूर गेट थिएटर पहुंचलन आ उहवां के प्रबंधक से आपन परिचय ब्राडवे स्टार के रूप में दिहलन। ऑडिशन के बाद वेल्स के उहवां काम मिल गइल बाकी ब्रिटेन में वेल्स के कौनो बड़ सफलता ना मिलल जेकरा बाद ऊ वापस अमेरिका लौट अइलन।
फिल्म निर्माण[संपादन करीं]
अमेरिका में रेडियो आ रंगमंच पर सफलता मिलला के बाद आरकेओ रेडियो क ओर से वेल्स के दूगो फिल्म बनावे के प्रस्ताव मिलल। वेल्स पटकथा लेखक हरमन जे मैनकेविच क साथे मिलके एगो कहानी पर काम शुरू क दिहलें। कहानी अमेरिका के मीडिया मुगल विलियम रैंडोल्फ हर्स्ट क जीवनी पर आधारित रहे। वेल्स एह फिल्म परियोजना खातिर हॉलीवुड के बेहतरीन तकनीशियनन के आपन टीम में जोड़लन जेवना में छायाकार ग्रेग टौलैंड भी शामिल रहलन। ए परियोजना में वेल्स कलाकारन के चयन में अपना मरकरी थिएटर के नवछींटिहा कलाकारन के तरजीह दिहलन। कहल जाला कि ए फिल्म के साथे साथ हॉलीवुड के कईगो कलाकार फिल्म जगत में पदार्पण कइलन।
ए फिल्म क शूटिंग दस सप्ताह में पूरा कइल गइल। बाकी ए फिल्म क निर्माण एतना आसान ना रहे। हर्स्ट के जब ए फिल्म के बारे में पता चलल त ऊ अपना अखबारन में ए फिल्म से संबन्धित कवनो परकार के विज्ञापन आ खबरों पर रोक लगा दिहलन आ फिल्म के निर्माता आरकेओ रेडियो पर फिल्म के प्रोजेक्ट के बंद करे खातिर दबाव बनावे लगलन। कहल त ईहो जाला कि ऊ निर्माता के फिल्म क कुल लागत से भी ज्यादा धन देबे क प्रस्ताव दिहलन, ई कहिके कि ए फिल्म क कुल्ही प्रिंट आ निगेटिव को नष्ट क दिहल जाउ।


text:
‘नसीब तो उनकरो होला जिनका हाथ में लकीर ना होखे … ‘, लेकिन नसीब वाला हाथ जब आपन नसीब खुद लिखे का जिद पर अड़ जालें त बात बने ना बिगड़ जाले.
डायरेक्टर रवि कश्यप अपना अगिला फिल्म “नसीब” में एही फोर्मुला के नवहियन के बढ़ता महत्वाकांक्षा आ ओकरा खराब परिणामन के बहुते रोचक अंदाज़ में पेश करे जात बाड़े. भोजपुरिया इलाका में बेरोजगारी के समस्या आ राह भटकल नवहियन के अपना मकसद खातिर गलत इस्तेमाल करिके आपन हित साधे के नेतवन के चाल एगो बड़हन समस्या बनि गइल बा. एही विषय के निर्देशक रवि कश्यप अपना फिलिम “नसीब” में उठवले बाड़न.
हालही में एह फिल्म के भव्य मुहूर्त कइल गइल.
निर्माता सेवियों फर्नांडिस आ अनीता कश्यप के एह फिल्म में मनोज पांडे आ स्मृति सिन्हा मुख्य किरदार में आ साथ में खुशी गुप्ता, बाल गोविन्द बंजारा, राम सुजन सिंह जइसन नामचीन सितारा मौजूद रहीहें. संगीत देत बाड़े ओम प्रकाश पाठक. फिल्म के खासियत ई बा कि पहिला बेर कवनो भोजपुरी फिल्म में हेलीकॉप्टर स्टंट सीन्स फिल्मावल जाई.
शूटिंग एक अप्रैल से बिहार आ गोवा में करावल जाई.
( स्पेस क्रिएटिव मीडिया के रपट से)


text:
ग्यारह मुल्को की पुलिस डान के पीछे है, लेकिन डान को पकड़ना मुश्किल ही नहीं नामुमकिन है.
अब सोचीं इहे डायलाग अगर एह तरह कहल जाय ग्यारह मुल्कन के पुलिस डान के पीछे पडल बा, लेकिन डान के पकडल मुश्किल नइखे नामुमकिन बा. अब कुछ अइसने होखे जा रहल बा काहे कि अब भोजपुरी में डान बनावल जा रहल बा. भोजपुरी के एह डान की कहानी सदी के महानायक अमिताभ बच्चन वाला डॉने क कहानी होखी.अमिताभ बच्चन वाली माने कि डान का भूमिका में भोजपुरी के अमिताभ बच्चन माने कि रवि किशन होंइहें आ जीनत अमान वाली भूमिका में अइहें भोजपुरी के सुपर अदाकारा नगमा.
रवि किशन आ नगमा के जोड़ी चार साल बाद एक बार फेर से परदा पर आवे वाली बा. पेन एन कैमरा का बैनर तले निर्माता महमूद खान आ निर्देशक राजकुमार आर.पांडे के एह फिल्म की विधिवत लॉन्चिंग बियफे का दिने मुंबई में आयोजित एगो भव्य समारोह में कइल गइल. रवि किशन बतवलें कि डान क पहिला चरण के शूटिंग एही महीना लन्दन में होखी. चार साल बाद नगमा का साथ अभिनय कइला का बारे में कहलन कि दुनु के साथ वाली कवनो बढ़िया स्क्रिप्ट ना मिलल का चलतही ऊ लोग साथे ना आ पावल.
रवि किशन ने इहो साफ़ साफ कहलन कि ऊ महानायक अमिताभ बच्चन से कद में बहुते छोट बाड़े एहसे उनुका से रवि के तुलना ना होखे के चाहीं. इहो कहलन कि ऊ चहीहें कि भोजपुरी के डान में ऊ पहिलका डान के नकल ना कर के कुछ नया करे के चहीहें.
मुहुर्त का एह मौका पर रवि किशन, नगमा, मुंबई कोंग्रेस अध्यक्ष कृपा शंकर सिंह, मनसे के उपाध्यक्ष वागीश सारस्वत, भोजपुरी फिल्मन के जानल मानल निर्माता आलोक कुमार, निर्देशक के.डी., सुशील उपाध्याय, हैरी फर्नांडिस, एस.एस.ललित, अभिनेता बृजेश त्रिपाठी, पंकज त्रिपाठी, विकास श्रीवास्तव, अभिनेत्री संगीता तिवारी, लवी रोहतगी वगैरह लोग मौजूद रहलें.
डान के बाकी कलाकारन के चयन हो रहल बा. बहरहाल भोजपुरी फिल्मन के दिवाना लोग खातिर ई खुशी के बात होखी कि अब डॉन भोजपुरी में बतियाई आ कही – रानी जानेलू, हमरा के जंगली बिलाड़ बहुत पसंद बा…..
(स्रोत : उदय भगत)


text:
महुआ टीवी के लाफ्टर शो “हँसी के तड़का” में शुक आ शनिचर के दिन होली के हुड़दंग का नामे बा. एह एपिसोडन में लाफ्टर चैम्पियन एहसान कुरैशी आपन तड़का मार के दर्शकन के हँसावे जा रहल बाड़न. शो के शुरुआत शुक का दिने उर्वशी चौधरी आ सुनील सावरा करीहें. फेर जज लोग सुनील पाल आ उपासना सिंह अइहें आ परफार्मेंस चालू हो जाई. पहिला परफारमेंस शाहरुख के होखी जे बतइहें कि गाँव में चुनाव कइसे करावल जाला. बुल्लू राम रावण युद्ध के आँखिन देखल हाल सुनइहें त हर्षिका एगो मेहरारू के कहानी सुनाई जवना के पति हेरा गइल बाड़े आ ऊ थाना में रपट करावे आइल बिया. नीतेश का एक्ट में खली के चर्चा रही त पीयुष अपना पत्नी से परेशान पती के दुखड़ा सुनइहे. अरविंद अइसन दुल्हा बन के अइहे जेकर बियाहे नइखे हो पावत. सोनू नाना पाटेकर बन के अइहें जे देखइहें कि करोड़पति के होस्ट कइसे करीहें. शनिचर के एपिसोड में परफारमेंस आफ द डे वाला पुरस्कार सोनू के दिहला के बाद एहसान आपन कमाल देखइहें आ दर्शकन के हँसावत हँसावत विदा लीहें.
“हँसी के तड़का” शो के प्रसारण महुआ टीवी पर शुक आ शनिचर का दिने रात नौ बजे से होखल करेला.
(स्रोत – प्रशान्त-निशान्त)


text:
तेज प्रताप यादव के आरोप बा कि कुछ पत्रकार उनका खिलाफ खबर चलाके उनका के बदनाम करे के कोशिश करत बा लो…
बिहार के पूर्व मुख्यमंत्री लालू प्रसाद यादव के बड़ बेटा राज्य के हसनपुर सीट से विधायक तेज प्रताप यादव नव पत्रकारन के खिलाफ 50 करोड़ के मानहानि के नोटिस भेजले बाड़े। तेज प्रताप कावर से सुप्रीम कोर्ट के अधिवक्ता नवल किशोर झा ई नोटिस तइयार कइले बाड़े। एह नोटिस में नव लोगन के नाव बा जवन अलग-अलग चैनलन आ वेबसाइटन में बतौर पत्रकार काम करेला लो।
तेज प्रताप खुद अपना ट्विटर अकाउंट पs नोटिस के तस्वीरन के संगे ई जानकारी साझा कइले।
पत्रकारों को मैंने मानहानि का क़ानूनी नोटिस भेजा pic.twitter.com/1inolfMjHn
— Tej Pratap Yadav (@TejYadav14) April 29, 2022
एह नव पत्रकारन में वेद प्रकाश (द एक्टिविस्ट), प्रशांत राय (जनता जंक्शन), अलोक (लाइव सिटी), सुजीत कुमार (आजतक), मुकेश (एएनआई), गणेश (फर्स्ट बिहार), प्रकाश कुमार (रिपब्लिक भारत), प्रकाश कुमार (एबीपी न्यूज़) आ कन्हैया बेल्लारी (न्यूज़ हाट) के नाव सामिल बा।
नोटिस में कहल गइल बा कि ई सब पत्रकार अपना संस्थान खातिर तेज प्रताप यादव के खिलाफ खबर चलवले बा लो, जवना से उनकर मानहानि भइल बा।
बता दिहीं कि सोशल मीडिया पs तेज प्रताप के एगो वीडियो तेजी से वायरल हो रहल बा। वीडियो में तेज प्रताप यादव उनकर इंटरव्यू लेवे आइल पत्रकार वेद प्रकाश के एक्सपोज करे के दावा कs रहल बाड़े।
वीडियो में पत्रकार तेज प्रताप के आवास में उनकर इंटरव्यू लेवे अइले। तेज प्रताप पत्रकार के पहिले बाहर कैमरा राखे आ फेर बातचीत करे ला कहत बाड़े।
ओकरा बाद वीडियो में देखल जा सकत बा कि इंटरव्यू लेला के बजाय पत्रकार वेद प्रकाश कैमरा बाहर राखे के बहाने उहां से भाग जात बाड़े। तेज प्रताप अपना आवास से बहरी के पत्रकार के पीछा करत बाड़े आ इंटरव्यू लेवे ला कहत बाड़े, बाकिर पत्रकार उहां अपना गाड़ी में बईठ के निकल जात बाड़े।
तेज प्रताप आरोप लगावत बाड़े कि जीतन राम मांझी के आवास से उनका के बदनाम करे के साजिश रचल जा रहल बा जेकर प्रमाण ई वीडियो बा।
एह वीडियो में तेज प्रताप पत्रकारन पs मानहानि के नोटिस भेजे के बात कहत बाड़े।


text:
लघुकथाविद्या शंकर विद्यार्थी
आदमी के उत्पात पर समय एक दिन कबड्डी खेली आ आदमी के उत्पात हार जाई। ई बात लागते ना रहे।
जगन बटाई के खेत लेके भिण्डी उपजइले रहन। हरियर तिअन छिपा में परे लागल रहे। आ जगन के टूटल परिवार के गिरल रोआँ फरिआये लागल रहे।
बाकि केदार (खेत ओला) के टिसुना जगन के हरियर भिण्डी लाग गइल । केदार रोब देखावत कहलन - ' हमरो कराही में भिण्डी बने के चाहीं, चहुँपावल करऽ, बुझलऽ । '
' हमरा मेहनत पर आँख काहे लागता जी , अधिकार त जेठ के पुरनिमा तक बा, हमार। '
' ना, हमरा चाह तक। '
' हम ना जानत रहीं चाह के अइसन डाह होई। आ जब अइसन ख्याल बा त तूर ले जाईं रउरा । '
' तोहार हिम्मत हमरा से रगरा करत बा, आ आँख उठा के बतियावत बा। '
जगन समझ गइलन इनिका से लागल आपन बरबादी बा। लइका सेयान हो जइहन स त अपने कमाये खाये के दोसर राहता निकल जाई।
समय आज बदल गइल बा। जगन के सब लइका बहरा कमात बाड़न स। उत्पात अब आपन धुंधराह आँख मिसता। समय के नस चाहीं चिन्हे के।


text:
समस्तीपुर में कांग्रेस के कद्दावर नेता में शामिल युवा कांग्रेस के पूर्व प्रदेश अध्यक्ष तरुण चौधरी अपने सैकड़ों समर्थकों के साथ रविवार को भाजपा में शामिल हो गये। BJP Samastipur
उन्होंने भाजपा के पटना कार्यालय में आयोजित समारोह में केंद्रीय गृह राज्यमंत्री व उजियारपुर सांसद नित्यानंद राय, प्रदेश अध्यक्ष डॉ संजय जायसवाल, बिहार के स्वास्थ मंत्री मंगल पांडेय, भाजपा के समस्तीपुर जिला अध्यक्ष उपेंद्र कुमार कुशवाहा आदि की उपस्थिति में भाजपा की सदस्यता ग्रहण की। BJP Samastipur
हमारे व्हाट्सएप ग्रुप से जुड़ने के लिए
हमारे टेलीग्राम ग्रुप से जुड़ने के लिए
मौके पर भाजपा के प्रदेश महामंत्री सुशील चौधरी, देवेश कुमार, रोसड़ा विधायक वीरेंद्र कुमार पासवान, मोहिउद्दीननगर के विधायक राजेश कुमार सिंह, शशिकांत आनंद, प्रो विजय कुमार शर्मा, प्रभात कुमार ठाकुर, अरविंद कुशवाहा, राकेश राज, मुकेश कुमार सिंह, कौशल पांडे, रामबालक पासवान समेत समस्तीपुर के कई प्रमुख नेता ने उनका स्वागत किया और भाजपा परिवार में शामिल होने पर बधाई दी। BJP Samastipur


text:
– वैभव नाथ शर्मा
हर खगोलीय घटना के प्रभाव सम्पूर्ण सृष्टि आ ब्रह्माण्ड के पिंड ( ग्रह, राशियन) पर अवश्य पड़ेला. चाहे ऊ अल्पकालिक होखे भा दीर्घकालिक, बाकिर पड़ेला जरुर. त आईं जानल जाव कि 4 जनवरी, 2011 के सूर्य ग्रहण हमनी के राशि पर का प्रभाव डाली.
04 जनवरी, 2011 के दिन पड़े वाला सूर्य ग्रहण धनु आ मकर राशि में घटित हो रहल बा. ग्रहण का समय चन्द्रमा शुक्र के पूर्वाषाढा नक्षत्र में गोचर करत रहीहन. ई सूर्य ग्रहण देश के जवना प्रदेशन में दिखाई दीहि ओहिजे के लोगन के एहसे जुड़ल दान-स्नान कर के बा अइसन नइखे. दान के पुण्य केहू ले सकेला. 04 जनवरी 2011 के ग्रहण धनु आ मकर राशि आ पूर्वाषाढा जन्म नक्षत्र वाला व्यक्तियन के खास करके प्रभावित करी.
मेष
कठिन परिश्रम, खास कर के विद्यार्थियन खातिर, के जरुरत, सुख में कमी, परिवार में कलह, संतान से कष्ट, मानसिक तनाव की स्थिति, धन के अपव्यय, आर्थिक क्षति के आसार. प्रेम संबन्ध में तनावकारक.
वृ्ष
सुखानुभव के प्राप्ति, पारिवारिक सुख में वृ्द्धि, पारिवारिक विवाद के अंत, समस्या समाधान के मार्ग प्रशस्त, पारिवारिक आवश्यकता पर धन खरच, परिवार के महत्व्यपूर्ण जिम्मेदारियन के बढ़िया से निर्वहन.
मिथुन
व्यापारिक निवेश से नुकसान, दांपत्य सुख में कमी, जीवन साथी से मनमुटाव आ तनाव हो, साझेदारी व्यापार में गलतफहमी, व्यापारिक लेनदेन में गड़बड़ी. सोच समझ के सलाह लेके व्यापारिक आ परवारिक निर्णय लीं आ बोली पर लगाम जरुरी.
कर्क
मानसिक तनाव, खराब स्वास्थ्य, शत्रु हावी हो सकेलें, व्यापारिक लेन देन में सचेत रहला के जरुरत नात हानि के बड़हन योग, कर्जा लिहल दिहल नुकसान दी.
सिंह
मान सम्मान में कमी, सामाजिक राजनीतिक स्थिति चिंताजनक, कवनो झूठ कलंक भा अपयश के स्थिती , केहू दोसरा पर अतिविश्वास नुकसानदायक, आर्थिक लेनदेन में धोखा. अतिआत्मविश्वास में निर्णय मत लीं, ना त केहू पर विश्वास करीं. कार्य-व्यापार के गुप्त बात दोसरा से मत जनाईं. आर्थिक क्षति आ धन नाश के प्रबल योग.
कन्या
आजीविका के क्षेत्र में विशेष उपलब्धि, रुकल भा अधूरा कमा सिद्ध करे के बढ़िया समय, व्यापार विस्तार के योजना पर लागे के सही समय. परिवार का साथे कवनो धार्मिक स्थान पर समय बितावे के प्रयास करीं.
तुला
बकाये धन मिले के बढ़िया अवसर, आर्थिक पक्ष के मजबूती, मानसिक कष्ट से मुक्ति, बेजरुरत यात्रा आ धन खरचा से बचीं. धन संचय के दिशाईं सार्थक प्रयास, विदेश के व्यावसायिक यात्रा लाभ दी. धार्मिक कार्य में रुझान बनी.
वृ्श्चिक
कुटुंब में वाद-विवाद, अकारण भाई से मतभेद, मानसिक तनाव, आर्थिक लाभ के योग, दुःख संताप में वृद्धि, काम के दबाव आ व्यस्तता. कुसंगत से बचीं. वाहन के गति पर काबू राखीं, बोली आ व्यवहार ठीक राखीं. लोभ लालच में गलत काम मत करीं.
धनु
धोखा, छलावा के संभावना, दोसरा का बात में आ के धन के निवेश नुकसान दी, महत्ववाला निर्णय लेने में कमजोरी भा हीन भावना, नेतृत्व क्षमता में कमी, अपना मेहनत पराक्रम का बल पर अपना के साबित करे के मौका मिली. संघरंष से पाछा मत हटीं.मातृ सुख में कमी.
मकर
सामाजिक मान – सम्मान, धन, प्रभाव के हानि संभव बा. शत्रु नुकसान कर सकेलें. कोर्ट कचहरी जाये के अनेसा बा. दबाव में कवनो फैसला मत लीं. निवेश के योजना से दूर रहीं. पारिवारिक सहयोग में कमी रही. दुर्घटना के अनेसा बा.
कुम्भ
धन, आय में वृद्धि आ आय प्राप्ति के उतम योग. अति आत्मविश्वास नुकसानदेह होखी. मन के भटकाव से बचा के काम में लगाईं. पारिवारिक आ व्यापारिक सहियोगियन के पूरा सहयोग आ लाभ मिली. निर्णय लेबे के क्षमता बढ़ी.
मीन
कुछ गंभीर संकट के अनेसा. बनत सफल होत काम बिगड़ सकेला. पारिवारिक तनाव, मानसिक चिंता, संतान पक्ष से कष्ट, खरचा बेकाबू हो सकेला. आत्मविश्वास बनवले राखीं. शिव आराधना से राह लउकी.
ग्रहण काल में का करीं ?
सूर्यग्रहण मे मंत्र जाप
पंचाक्षरी मंत्र – ॐ नम: शिवाय ।।
अष्टाक्षर गोपाल मंत्र – श्रीकृष्ण शरणं मम ।।
अष्टाक्षर विष्णु मंत्र – ॐ नमो नारायणाय नम:।।
गायत्री मंत्र – ॐ भूर्भुव: स्व:। तत्सवितुर्वरेण्यं भर्गो देवस्य धीमहि। धियो यो न: प्रचोदयात् ।।
महामृत्युंजय मंत्र – ॐ त्र्यम्बकं य्यजा महे सुगन्धिम्पुष्टि वर्द्धनम् उर्व्वा रुक मिव बन्धनान् मृत्योर्म्मुक्षीय मामृतात् ।।.
एकरा बाद आदित्यहृदय स्तोत्र के पाठ कइल आ सूर्य मंत्र के जाप आ सूर्य सम्बन्धी दान फायदेमंद होला.
वैभव नाथ शर्मा जी प्रतिष्ठित वास्तु शास्त्री, अंक शास्त्री, आ ज्योतिषी हईं. इहाँ के कार्यक्रम अलग अलग टेलीविजन चैनलन पर आवत रहेला. काशी के होखला का चलते भोजपुरी से विशेष अनुराग बा आ अँजोरिया के पाठकन खातिर ज्योतिष आ वास्तु शास्त्र से जुड़ल आपन सलाह समय समय पर देत रहे के तइयार हो गइनी. वैभवनाथ शर्मा जी राजज्योतिषी परिवार से आवेनी. आशा बा कि वैभवनाथ शर्मा जी के आलेख से अँजोरिया के पाठकन के कुछ लाभ मिली.
अपना व्यक्तिगत समस्या खातिर रउरा शर्मा जी से संपर्क कर सकीलें. उहाँ के संपर्क सूत्र नीचे दिहल जा रहल बा
फोन : +91-9990724131
ई मेल : vaibhava_vastuvid@yahoo.co.in
35 total views, 2 views today


text:
आजु अमेरिका के जैक्सन होल मीटिंग का डरे काल्हु अमेरिका के शेयर बाजार तीन फीसदी ढिमला गइल. डाउ जोन्स में एक हजार अंक से अधिका के गिरावट देखे के मिलल. हमनिओ के बाजार जब दू दिन बाद सोमार का दिने खुली त ओह समय डाउ जोन्स के हालात आ सिंगापुर बाजार में निफ्टी के वायदा कारोबार पर बहुत कुछ तय होखी. अलग बाति बा कि हमनी के बाजार विदेशी बाजार का पाछा अन्ह्रराइल ना दउड़े बाकिर दुनिया में आपसा कारोबार अतना अधिका होखेला कि कुछ ना कुछ असर पड़हीं के बा.
अइसनो नइखे कि महँगाई, बेरोजगारी, आ मंदी के बदरी भारत के नइखे छवले. एहिजो लोग बाग महँगाई आ बेरोजगारी से परेशान बा. कोरोना काल का दौरान दुनिया भर में जवना तरह से खाद्यान आ दोसरा सुविधा पर खरचा कइल गइल, करोड़ों लोग के मुफ्त टीकाकरण करावल गइल, आ रिजर्व बैंक बाजार में जवना तरह से पूंजी उलीछलसि ओकर असर गँवे-गँवे अब देखाए लागल बा. तब के हालात में उहो जरुरी रहल आ आजु का हालात में इहो ओतने जरुरी बन गइल बा कि सरकार अपना राजकोषीय नीति में सुधार करे, ब्याड दर बढ़ावल जाव. ई सभ ले के भई गति साँप-छूछून्दर वाली बन गइल बा. उगिलत आन्हर, निगलत कोढ़ी वाला एह कैच टेवेन्टी से कइसे बाचल जाव ई बड़हन चुनौती बन के सामने आइल बा.
दुनिया भर के केन्द्रीय बैंकन के नीति नियन्तन का सभा में एगो रपट पेश कइल गइल बा. एह रपट के पेश करत कहल गइल बा कि अगर राजकोषीय नीति में जरुरी बदलाव ना भइल त बैंक ब्याजे बढ़वला से हालात नइखे सुधरे वाला. उलटे एकरा से नुकसानो होखे के अनेसा रही.
कोरोना काल में दुनिया भर के देश अपना राजकोष के जवना तरह से खोललें ओकरा से तब का हालात सम्हारे में मदद त मिलल बाकिर ओकरा बाद महँगाई अतना बढ़ गइल कि पिछला सौ साल में एकरा जइसन ना भइल रहुवे. अब केन्द्रीय बैंक ब्याजदर बढ़ावल शुरु कर दिहलें बाड़ें जवना से महँगाई पर त कुछ हद ले मदद मिली बाकिर ओकरा बाद के राजकोषीय असंतुलन अउरी बिजड़ जाई. आ हो सकेला कि महँगाई अउरी विकराल रुप धर लेव.
रपट में सलाह दीहल गइल बा कि राजकोषीय नीति आ मौद्रिक नीति में तालमेल बनवले राखल जाव आ सरकार जनता के ई भरोसा देव कि देश पर कर्जा बढ़वला का जगहा सरकार अपना खरचन में कटौती करी आ जरुरत पड़ी त टैक्सो बढ़ावल जा सकेला.
अब एह सभ के अनेसा देखत सोमार का दिने हमनी के बाजारन के रुख का रही ई देखल जाव. बाकिर अतना त जरुर बा कि बहुते सोच सम्हर के सौदा कइल जाव आ ओतने भर कइल जाव कि उलुटा पड़े के हालात में नुकसान बरदाश्त करे भर होखे.
मौद्रिक नीति अर्थव्यवस्था में मुद्रा आपूर्ति के आकार अउर विकास दर के प्रबंधन करेले आ एकर फैसला केन्द्रीय बैंक करेली सँ.
राजकोषीय नीति सरकार बनावेले ई सोचत कि ओकरा कतना आ कहवाँ खरचा करे के बा आ एह खरचा के सम्हारे खातिप कतना आ कइसे राजस्व बटोरल जाव.
366 total views, 3 views today


text:
नई दिल्ली
आज 23 मार्च सोमार साँझ ले देश में कोरोना वायरस संक्रमण के कुल्ह 480 गो कंफर्म ममिला सोझा आइल बा। एह मरीजन में से 9 मरीजन गो मरीजन के कोरोना संक्रमण के कारन मउत हो गइल बा। पिछिला 24 घंटा में देश में कोरोना वायरस संक्रमण के 100 गो से अधिका ममिला सोझा आइल बा।
सभसे बेसी संक्रमण के कुल्ह 86 गो ममिला महाराष्ट्र में पावल गइल बा।
बढ़त प्रकोप के देखत देश के कई गो राज्य के अनेक जिलन के लॉकडॉउन कऽ दिहल गइल बा। लॉकडॉउन करे वाला राज्यन में दिल्ली, उत्तर प्रदेश, राजस्थान, महाराष्ट्र, बिहार, पंजाब, उत्तराखंड, छत्तीसगढ़, जम्मू-कश्मीर, तेलंगाना, आंध्र प्रदेश, नागालैंड, अरुणाचल प्रदेश शामिल बाड़े। उम्मीद बा दोसरो राज्य जल्दिए प्रभावित जिलन के लॉकडॉउन कऽ दिहें सऽ।


text:
गोरखपुर। भारतीय जनता पार्टी के प्रदेश अध्यक्ष डा.महेन्द्र नाथ पाण्डेय ने भारतीय जनता पार्टी नगर निकाय चुनाव 2017 के द्वितीय चरण में होने वाले देवरिया, संतकबीरनगर व बलिया जनपद के नगर पंचायत अध्यक्षों का अधिकृत प्रत्याशी घोषित कर दिया है। यह जानकारी भाजपा के क्षेत्रीय प्रवक्ता डा.सत्येन्द्र सिन्हा ने दी। उन्होंने बताया कि देवरिया जनपद के नगर पंचायत रामपुर कारखाना से शिवकुमारी देवी, लार से जगदीश यादव, रूद्रपुर से मनोरमा देवी, मझौली राज से सुनील गुप्त, भटनी से मानिक चन्द्र वर्मा, सलेमपुर से बृजेश उपाध्याय, भाटपार रानी से विजय कुमार गुप्ता, गौरी बाजार से ईश्वरचन्द्र विद्यासागर जायसवाल, बरियार पुर से रीता देवी को पार्टी का नगर पंचायत अध्यक्ष का अधिकृत प्रत्याशी घोषित किया गया है। डा.सिन्हा ने बताया कि जनपद संतकबीर नगर के नगर पंचायत में हदावल से तारादेवी, हरिहर पुर से बनवारी लाल तथा मगहर से संगीता वर्मा को पार्टी का नगर पंचायत अध्यक्ष का अधिकृत प्रत्याशी घोषित किया गयाहै। उन्होंने बताया कि बलिया जनपद के नगर पंचायत चितबड़ा गांव से राजीव सिंह डब्बू, बेल्थरारोड से दिनेश कुमार गुप्ता, सिकन्दरपुर से रवीन्द्र वर्मा, रेवती से कुसुम पाण्डेय, बैरिया से शान्ति देवी, बांसडीह से पूनम गुप्ता, मनियर से भीम गुप्ता, सहतवार से श्रीमती संजू सिंह को पार्टी के नगर पंचायत अध्यक्ष का अधिकृत प्रत्याशी घोषित किया गया है।
राजीव रंजन तिवारी (संपर्कः 8922002003)
Subscribe to: Post Comments (Atom)


text:
पिछला तीन दिन से हड़ताल पर चलत बलिया जिला अस्पताल के डाक्टर काल्हु दुपहरिया से काम पर लवट अइले. आखिरी दम तक लड़े के गोहार लगावत डाक्टर लोग महज भरोसा मिलला का नाम पर आपन हड़ताल तूड़ दिहले, बतावल जात बा कि प्रशासन इशारा दिहलसि कि बात निकली त फेर दूर ले जाई आ तब डाक्टर लोग के निजी प्रैक्टिस आ बाहर के दवाई आ जाँच लिखलो के मामिला सामने आवे लागी. डाक्टर लोग कोतवाल अजय राय के तबादला के बड़हन मुद्दा बनवले रहुवे बाकिर एह बाबत ओह लोग के महज एगो आश्वासन का अलावे कुछ ना मिलल. खैर हड़ताल टूटला से जनता के कुछ राहत जरूर मिल गइल.
47 total views, 10 views today


text:
अभय त्रिपाठी
आपन दायरा बढ़ावत जा..
लोगन के कहनाम बा आपन दायरा बढ़ावत जा..
कूप मंडूक के ठप्पा लगे से खुद के बचावत जा..
हमार कहनाम बा जब सिद्धुजी खुद के ना बदल सकेले..
गंभीर चुटुकला पर भी जोरदार ठहाका लगा सकेले..
कइसे बदलीं हम खुद के हम तऽ कुकुर के दुम हईं..
सरकारी आफिस के रटल रटावल हुकुम हईं..
जा कल अईऽह तोहार काम चउचक हो जाई..
बचवन खातिर मिठिई ले अईऽह नाही त दम जाई..
अरे बऊराह ई बात कहे में तोहरा शरम नाही आवेला?..
सूप त सूप चलनीयो बोले के बात समझ नाही आवेला?.
लोगन के कहनाम बा आपन दायरा बढ़ावत जा..
कूप मंडूक के ठप्पा लगे से खुद के बचावत जा..
वईसे तोहरा बात मे दम बा ई बात जानऽतानी हम..
नेतावन के करनी देख ई बात सच मानऽतानी हम..
एक बार जहाँ से चुनाव जीतले ऊऽ इलाका छोड़ देबेले..
ई बात पुछला पर पूछे वाला के सरवे फोड़ देबेले..
कहेले राष्ट्रीय नेता बानी पूरा देश समझे चाहऽतानी..
एक जगह के लूट चुकलीं दुसरा के लूटे भी चाहऽतानी..
कहे अभय कविराय बात सिर्फ दायरा के हो समझ आवेला..
ईहाँ, दुसरा के गिरवला पर ही आपन तरक्की नजर आवेला.
लोगन के कहनाम बा आपन दायरा बढ़ावत जा..
कूप मंडूक के ठप्पा लगे से खुद के बचावत जा..


text:
मॉरिशस में होखेवाला अखिल भारतीय दिवस के आयोजन भ भारत सरकार आ मारीशस सरकार मिल के करत बाड़े. एह आयोजन में भारत सरकार भोजपुरी सिनेमा के सदाबहार सुपर स्टार रवि किशन के बतौर स्पीकर भोजपुरी भाषा के प्रतिनिधि बने खातिर चुनले बिया. मॉरिशस के राजधानी पोर्ट लुईस में होखे वाला एह समारोह में मॉरिशस के प्रधानमंत्री समेत दुनिया भर के अप्रवासी भारतीय मौजूद रहीहें.
भारत सरकार के प्रवासी भारतीय कार्य मंत्रालय से रवि किशन के जानकारी भेजल गइल बा तवना का मुताबिक समारोह के उदघाटन मारीशस में भारत के हाई कमिशनर टी पी सीतारमण करीहें आ उद्घाटन भाषण मॉरिशस के प्रधानमंत्री नवीन चन्द्र रामगुलाम आ भारत सरकार के प्रवासी भारतीय कार्य मंत्री व्यालार रवि के होखी. एह समारोह में रविकिशन के बतौर स्पीकर शामिल कइल गइल बा आ ऊ ओहिजा भोजपुरी के प्रतिनिधि के तौर पर आपन राय रखीहें. एह मौका पर अउरी वक्ता में दक्षिण अफ्रीका, ज़िम्बाब्वे, श्रीलंका, न्यूजीलेंड सरकार के मंत्री आ बड़े पदन पर आसीन अधिकारियन का अलावे भारत सरकार का तरफ से सचिन पाइलट, मीनाक्षी नटराजन, मनीष तिवारी मौजूद रहीहें.
रवि किशन एह पर आपन बात कहत कहले बाड़न कि ई उनुका ला गौरव क बात बा कि ऊ अपना मातृभाषा के प्रतिनिधित्व ओह मंच पर करीहें जहाँ दुनिया के कोना कोना से अप्रवासी भारतीय मौजूद रहीहें. बतावेर जोग बा कि मारीशस में भोजपुरी भाषा के सरकारी मान्यता प्राप्त बा आ ओहिजा भारत माता के तर्ज़ पर भोजपुरी माई के प्रतिमो लगावे के तइयारी होखत बा.
(उदय भगत)
26 total views, 2 views today


text:
भोजपुरी फिलिमन के गरम लिट्टी कहाए वाली रिंकू घोष सफलतो के दोसर नाम हई.
पिछला दिने ई बात एक बेर फेरू सही साबित हो गइल जब “ई कइसन प्रथा” फिलिम में उनुका काम के सगरो प्रशंसा मिलल. जब जब उनकर सीन परदा प आवे त दर्शक कहसु कि नायिका होखे त रिंकू जस.
एह फिलिम के निर्देशक निहाल सिंह रिंकू के तारीफ में कहले कि रिंकू अपना निर्देशकन के बहुते इज्जत देली आ निर्देशक उनुका से बहुते आराम से सीन करा लेलें. कहलन कि रिंकू घोष के निर्देशित कइल वाकई खुशी के बात हवे.
(शशिकांत सिंह, रंजन सिन्हा)
60 total views, 5 views today


text:
Written by Shailee Chaudhary
Translated by Sweetie Chaurasiya
बारा के सिम्रौनगढ नगरपालिका के वार्ड नम्बर ५ के वडा समिति से “अविवाहित महिला लोग के मोबाइल फोन प्रयोग में रोक लगावल आ महिला साथे लइकी लोग के इन्टरनेट के पहुँच सार्वजनिक नैतिकता वा सभ्य व्यवहार विपरीत होखे सके के धारणा राख्ते हुवे मोबाईल फोन प्रयोग कइल मिलला पर ५० हजार रोपेया जरिवाना तोकल अवस्था में मिलल बा । इ केवल मोबाइल फोन से लईकी सब सादी कर के भाग जाइ कह के विश्वास के आधार में बनावल गईल नियाम रहे आ स्थानीय निर्वाचित जनप्रतिनिधि ए नियम से महिला र लइकी सब में डर आ प्रतिबन्ध के भावना सिर्जना होके कह के प्रयास कइले रहे लोग ।
ई नेपाल के संविधान से सुनिश्चित भइल मौलिक अधिकार के हनन के प्रष्ट उदाहरण ह । एह्तरिया, बहुते मानवअधिकार रक्षक, पत्रकार आ नागरिक समाज से ई घोषणा के विरुद्ध आवाज उठला के कारण स्थानीय प्रतिनिधि लोग ई नियम घोषणा कइला के कुछे घण्टा बाद नियम के बर्खास्त करे के बाध्य भइल लोग । ई इहाँ पढे सकल जाई ।
प्रतिबन्ध फुकुवा भइला पर भी प्रतिबन्ध लगावे वाला निर्णय से स्थानीय जनप्रतिनिधि आ स्थानीय खुसी भइल बा लोग । एकरा से युवा युवती आ महिला सब द्वारा इन्टरनेट के पहुँचप्रति आदमी सब के पक्षपाती धारणा के चित्रण कइल जा सकता ।
विकसित देशसब में सूचना के प्रसार आ सञ्चार के सहज बनावे खातिर प्रविधि के अत्यावश्यकता देख सकल जाता । जवन विकास के खातिर और भी सहयोगी साबित भइल बा । सूचना आ सञ्चार प्रविधि (ICT) आ विकास (ICTD) प्रतिमान में अनुसन्धान सब के एक श्रृंखला से इन्टरनेट अपनावे के भा विकास, विशेष करके आर्थिक वृद्धि (जइसे Qiang et al.., 2009) बीच के सम्बन्ध के प्रमाण प्रस्तुत कइले बा ।
यी सभी बात के ध्यान में राखत, नेपाल में नीति निर्माता सब से समुदाय के पहुँच आ किफायती जइसन कइयन पक्ष सब में कवनो गहीर मूल्याङ्कन ना करके हि आईसीटी के खातिर पूर्वाधार निर्माण करे खातिर दोहोरावत आईल बाड्लोग ।
उदाहरण के खातिर, ब्रोडब्याण्ड नीति (२०१५) से २०२० तक में सभी जीला सब के अप्टिकल फाइबर नेटवर्क से जोडे के लक्ष्य रखले रहे, जवन शहर केन्द्रित इन्टरनेट सुविधा, कम आम्दानी भइल बड्का जनसङ्ख्या, गुणस्तरहीन इन्टरनेट जडान जइसन कारणसब के चलते एकदमे सफल होखे ना सकल ।
लेकिन इहाँ वास्वत्विक प्रश्न इ बा कि घरायसी आ सार्वजनिक स्थान में इन्टरनेट के पर्याप्त पहुँच के अभावा में नेपाल में विशेष करके दक्षिणपूर्वी मधेश क्षेत्र में ब्रोडब्यान्ड सेवा के पहुँच आ अनुभव भी नारीवादी लेन्स में परल बा ।
आर्थिक वर्ष २०७६/७७ तक मिलियन प्रयोगकर्तासब से कोभिड–१९ के महामारी आ सालभर देशव्यापी बन्दाबन्दी भइला परभी कोर कमिटी में पाँचजना ब्राह्मण पुरुष ही समावेश भइल नेपाल दूरसञ्चार प्राधिकरण से मोबाइल इन्टरनेट प्रयोगकर्ता में बितल वर्ष के तुलना १२.१४ प्रतिशत वृद्धि भइल के दाबी कइले बा । बाकिर, इन्टरनेट के पहुँच के अन्तर्राष्ट्रिय दूरसञ्चार संघ द्वारा रिपोर्ट गइल रहे आ नेपाल के मधेश क्षेत्र में लैङ्गिक आधार में अनुमान कइल जइसन पहुँच व्यापक नइखे । साँस्कृतिक मेलमिलाप के केन्द्र बनल मधेश अभिन भी दैनिक व्यवहार में रहल विकृति हटावे नइखे सकल । व्यक्तिगत आ व्यावसायिक स्पेक्ट्रम में पुरुष आ महिला आ/वा गैर-बाइनरी व्यक्तिलोग के खातिर भूमिका असाइनमेन्ट में असमानतासब के उपस्थिति में, ई युवा लइकिसब आ गैर-बाइनरी आदमी लोग के इन्टरनेट के पक्षपाती पहुँच अवलोकन करे खातिर एकदम स्पष्ट बा ।
एकारा अलावा, लइकीसब के इन्टरनेटम के पहुँच “महिला लोग” के पालनपोषण में प्रतिकूल असर करेला कहके विश्वास कइलजाला जेकर परिणाम स्वरूप “अनैतिक” बातसब जइसे कि प्रियजन साथे भाग जाएके, उ लोग के मानदण्ड कमजोर बनावे के (“गैर संस्कारी”), बालविवाह, बहुत अन्य । इ बीच, इन्टरनेट से उ लोग के मान आ जिम्मेवारी प्रति एक “आदर्श” समाज होखे के विपरित करेके विचार कइल जाला । दोसर शब्द में कहलजाव त उ लोग “नारीवादी” बन सक्तालोग जेकरा पितृसत्तात्मक समाज में कुरूपतावादी आदमिसब से कवनो ना कवनो रुप में शत्रु के रूप में बुझेला लोग ।
आपना के अभिव्यक्त करेखातिर अनलाइन स्पेस के पहुँच में सभि के समान अधिकार बा कहके कहल कहावत के उल्टा मधेश में ई मामला एकदमें विरोधाभासपूर्ण बा । मधेश के अलगअलग जीला में ब्रोडब्यान्ड सेवा उपलब्ध करइला पर भी बहुत महिला लोग के इन्टरनेट के पहुँच नइखे मिले सकल । ई गृहिणी आ युवती लोग में खालि लागु ना होइ लेकिन बहुत निर्वाचित महिला वडा अधिकारीसब, सदस्यसब आ स्थानीय प्रतिनिधि लोग, विशेष क के मधेश के दुर्गम भाग में लागू होइ । ओहि समय में, दलित, मुसलमान, जनजाति आ अउरी अल्पसंख्यक समुदाय के महिला आ युवती सब से इन्टरनेट पहुँच करे खातिर लगभग असम्भव महसुस करेला लोग काहे की उ लोग के स्वतन्त्र जीवन बितावाल भी मुस्किल बा, स्मार्टफोन, कम्प्युटर आ ब्रोडब्यान्ड सेवा सब के कवनो भी विलासिता के त बाते छोड्दी ।
माकिर, समय परिवर्तन सँगे इन्टरनेट बहुआयामिक आ बहुआयामिक सेवा में विस्तार भइल बा । विशेष कर के लकडाउनके समय में आ बाद में सञ्चार, व्यापार, मनोरञ्जन आ अउर महत्त्वपूर्ण बात सामाजिक सञ्जाल के प्रयोग आ ओकरा अलावा नयाँ जानकारी आ गुण सब सिखेवाला जइसन कइन कारण से मधेशी युवा लोग इन्टरनेट के प्रयोग में जादा घुसल लोग । इन्टरनेट के आगमन साथे, हमनी के संसार एक विशाल गावं में संकुचित भइल बा ।
इन्टरनेट नयाँ सीप प्राप्त करे खातिर आ आपना आप के सशक्त बनावे खातिर मद्दत करेला । सर्च इन्जिन में एगो साधारण किवर्ड खोज से इन्टरनेट स्पेस में बहुत जानकारी, स्रोत सब आ नेटवर्किङ प्राप्त कइल जा सकता जहाँ एक जना के कल्पना कइल जौन भी बात सिखे के आ करेके मिलजाई, उ राजनीत होखे, लैङ्गिक पहिचान, मिथिला चित्रकला भा अउर कुछ भी होखे । एकरा से देश भर के लोग के बीच के कमि हटावेला आ घरसे हि विश्वव्यापी सम्बन्ध विस्तार करेला मदत करेला । अभीए, इन्टरनेट हमरा के हमार अनुवाद कौशल फ्रीलान्स करे के अनुमति देलेबा, जौन हमरा के बढिया से पइसा भी कमा के देता । लेकिन, एकर प्रयोगकर्ता लोग आ समग्र रूप में समाज के खातिर आधुनिक युग के सभी प्राविधिक आविष्कार सब जइसे कि, इन्टरनेट के कुछ प्रतिकूल परिणामसब बाडसन जवन बड्का खतरा लियावेला, विशेष करके डिजिटल गोपनीयता आ डेटा उल्लङ्घन ।
साथे, इन्टरनेट के चुनौती सब जिते खातिर मद्दत करेला कहल तथ्य के बावजुद, ई नेपाल में बड्का IPS दाम आ डाटा ट्यारिफ के साथ महँगा बा । एकरा साथासाथे इन्टरनेट में आदान प्रदान होखेवाला व्यक्तिगत जानकारी के मात्रा एतना जादा बा कि व्यक्तिगत गोपनीयता जोखिम में बा । ई पहिचान चोरी के मात्र एक मुद्दा ना ह । अभीए पर्सा के एगो १४ बरिस के लइका चलचित्र निर्माता के सामाजिक सञ्जाल ह्याक कर के हुनकर साथीभाइ से पइसा मांगल घट्ना बाहर आईल रहे । घटना इहा पढ सकल्जाई । हमानी के सभी घटना अब इन्टरनेट के उपयोग के परिसर में भण्डारण कइल गइल बा । एकर मतलब हमानी के मेडिकल रेकर्ड, आपराधिक रेकर्ड, शैक्षिक रेकर्ड आ वित्तीय रेकर्ड कइन साइटसब के सुरक्षा में पूर्ण रूपसे निर्भर बाडसन ।
ई सभी संघर्ष के बाद, यदि कवनो महिला अन्ततः इन्टरनेट में पहुँच प्राप्त करतारी आ अनलाइन स्पेस में आपन विचार सिखे के आ अगाडि राखे के खातिर एकर प्रयोग करतारी त “घृणा टिप्पणी”, “बलात्कार के धम्की” आ कुछलोग त सामूहिक हत्या जैसन घटना के भी सिकार बनेली । बहुत प्रतिष्ठित मधेशी महिला लोग नियमित रूपमा अनलाइन उत्पीडन, दुर्व्यवहार आ ट्रोलिङ के सामना करेला लोग । पूर्व सांसद् सरिता गिरी, मानवअधिकार अभियन्ता मोहना अन्सारी, मिथिला कलाकार आ कवयीत्री सपना सञ्जीवनी से भोगल पछिल्का घटनासब एकर जिता जागता उदाहरण ह ।
ओहितरे प्रख्यात पत्रकार भा सामाजिक अभियन्तासे अनलाइन दुव्र्यवहार में परल अर्घाखाँची के एक महिला निरन्तर संघर्ष आ अपिल कइला पर भी न्याय लेवे नइखी सकल । मधेश के कइयन भाग में महिला आ युवती लोग के खातिर इन्टरनेट के पहुँच आ प्रयोग के अनुभव बहुते दुःखदायी आ निराशाजनक बा । अनलाइन स्पेस के कइयन शीर्षक में महिला आ युवतीलोग के बदनाम करे खातिर अपमानजनक तरिकासे प्रयोग कइल गइल बा । एक्काइसवा शताब्दी में भी हमनि के समाज अभि भी उहें पुरानाका पितृसत्तात्मक मान्यता से घेराइल बा जाहा महिला आ युवती लोग के घरके चारगो टाटि के बीच में राखल जाला आ उ लोग से आपन आवाज बिना दास के रुप में काम करेके अपेक्षा करल जाला । महिला चाहे गैर-बाइनरी व्यक्ति लोग से अभिन भी लम्बा यात्रा करे के बाकी बा आ ई अस्वस्थ प्रतिबन्धसब आ गहिरा रूप में स्थापित कलंक सब के हटावे खातिर समाज आ सरकार के कइयन तहसब में अभिन बहुते प्रयास के आवश्यकता भी परी ।
Born and raised in Birgunj, Nepal, Shailee Chaudhary is a young activist who strives to encourage and motivate young people to think creatively. She has recently completed her tenure as the chairperson of a not-for-profit organization, Sanskriti, that provides platforms for young artists. Simultaneously handling her studies, activism and business, she has also organized some historic events like TEDxBirgunj. Chaudhary has also been rigorously advocating for the equitable rights of people from different intersections and their inclusivity through her various initiatives. She carves herself out through her writings, and some of which could be read on Medium.


text:
केन्द्र सरकार का तरफ से देश के सबसे बड़हन न्यायालय में गलत हलफनामा दाखिल करावल गइल बा कि ओकरा मालूमे ना रहुवे कि केन्द्रीय सतर्कता आयोग के चेयरमैन पद पर बहाल होखे वाला पी॰जे॰ थामस पर कवनो घोटाला के मुकदमा बा. जबकि बहाली से पहिलही विपक्ष के नेता सुषमा स्वराज, जे ओह बहाली के नियुक्त करे वाला तीन लोग में शामिल होला, लिखित रुप में आपत्ति कइले रही कि थामस के एह पद पर नियुक्ति ना कइल जाव. बाकिर पता ना मनमोहन सिंह के कवन मजबूरी रहे कि एह दागी अफसर के नियुक्ति ओह आपत्ति का बावजूद कर दिहलन आ सरकार अब अदालत में गलत हलफनामा दाखिल करे पर मजबूर हो गइल बिया. ओने थामस सरकार के होखे वाला फजीहत से बचावे खातिर आपन इस्तीफा देबे के तइयार नइखन काहे कि थामस के मालूम बा कि इस्तीफा देतहीं उनका पर घोटाला के शिकंजा कसा जाई.
एही तरह के कुछ मजबूरी सरकार का लगे करिया कमाई वालन के नाम बतावे से रोके खातिर बा. सरकार ओह करिया कमाई वालन के नाम बतावे के तइयार नइखे होत. तरह तरह के बहाना बनावल जा रहल बा. देश में केन्द्र सरकार कबहियो अइसनका फजीहत में ना फँसल रहुवे जइसन एह इमानदार प्रधानमंत्री का रहते फँस गइल बिया.
50 total views, 10 views today


text:
कोरोना वायरस के बढ़त प्रकोप के कारन सगरी देश में लॉकडॉउन लागल बा। एह लॉकडॉउन के कारन शुरूआती दौर में देश के आर्थिक गतिविधि में लगभग 75% ले कमी आ गइल रहल। बाकिर आवश्यक वस्तुन अउरी सेवा के आदान प्रदान प छूट मिलला के बादो भारतीय अर्थव्यवस्था में आर्थिक गतिविधि में लगभग 60% के कमी बनल बा। जदि 4 मई के लॉकडॉउन खुलियो जाता तब्बो देश के आर्थिक गतिविधि पूरा तरह से शुरू ना हो पाई। एह कारन संभावना बा कि उत्पादन अउरी उपभोग में बहुत ज्यादा कमी आई जेकरा कारन देश के जीडीपी पऽ बाउर असर परी। संभावना बा वर्तमान वित्तीय वर्ष के पहिला तिमाही में अर्थव्यवस्था में लगभग 1-1.5% ले संकुचन हो सकत बा।
अर्थव्यवस्था में आइल एह स्थिति के देखत भारत सरकार, विभिन्न राज्य सरकार अउरी भारत के केन्द्रीय बैंक रिजर्व बैंक ऑफ इंडिया कई तरह के कदम उठवलें बाड़े। भारत सरकार अउरी राज्य सरकार जहाँ उद्योगन के कई तरह के रियायत आ सुविधा के घोषणा कइले बाड़ी सऽ तऽ ओही जा आरबीआई अपनी एमपीसी के मीटिंग के बाद रेपो रेट, रिवर्स रेपो रेट अउरी सीआरआर में भारी कटौती के घोषणा कइले बे। संगहीं आरबीआई बैंकन से अगिला तीन महीना ले केवनो टर्म लोन के ईएमआई उपभोक्ता से ना लेबे के राय देले बे। एह रियायतन के सिवाय आरबीआई संगही अउरीओ कई तरह के कदम उठा रहल बा जेसे कि अर्थव्यवस्था में धन प्रवाह के कमी ना रहे अउरी लॉकडॉउन खुलका के बाद जल्दी से जल्दी आर्थिक गतिविधि के बढ़ावा मिल सके।
आज अधिकतर बैंक अपना उपभोक्ता के अगिला तीन महीना ले लोन ना देबे के सुविधा दे देले बाड़े। उम्मीद बा कि लॉकडॉउन के कारन लोगन के कमाई में भइल कमी के कारन जरूरी सामानन के उपभोग में बहुत कमी ना आवे। बाकिर ई साफ बा कि एह लॉकडॉउन के कारन समग्र माँग में भारी कमी आई। जेवना के कारन अर्थव्यवस्था में कई तरह के परेशानी आई। एह कारन ना खाली अर्थव्यवस्था में खाली मंदी आई बलुक औसत कमाई में कमी, बेरोजगारी में वृद्धि, व्यापारिक प्रतिष्ठानन के बंदी अउरी बैंकन के एनपीए में भारी इजाफा होई।
एह आपदा के मार कमजोर वर्ग अउरी छोट व्यापारिक प्रतिष्ठानन पऽ सभसे बेसी परे के संभावना बा। आर्थिक मंदी के कारन लाखों लोग बेरोजगार हो जाई अउरी जेकर रोजगार बाँचि जाई ओकरा औसत कमाई में कमी आवे के संभावना बा। कमजोर वर्ग के लाखन लोगन के सोझा ना खाली रोटी के समस्या खड़ा होखे वाला बा बाकिर दोसर आवश्यक सुविधन खाती संघर्ष करे के परी। संगही निम्न मध्यम वर्ग के लाखों लोग बेरोजगारी आ कमाई में कमी आइला के कारन गरीबी अउरी कर्ज के जाल में फँसे के संभावना बा। संगही बहुत बड़ संख्या में छोट व्यापारिक संस्थान बन्द हो जइहन सऽ। जेवना के असर पूरा अर्थव्यवस्था पऽ परी।
एमे अब केवनो दूगो राय नइखे कि भारतीय अर्थव्यवस्था खाती आवे आला समय बहुत मुश्किल होखे आला बा। हालाँकि सही तरीका से एह समस्या के प्रबन्धन कइला पऽ एह आर्थिक मंदी के असर ना खाली घटावल जा सकत बा बाकिर ओकरा अवधि के घटावल जा सकत बा। एकरा खाती जरुरी बा बेरोजगार लोगन के खाती रोजगार के इंतजाम कइल जाओ अउरी काम में मनरेगा अउरी आधारभूत संरचना के विकास में निवेश सभसे कारगर उपाय हो सकेला।
आर्थिक विषय के टिप्पणीकार


text:
पिछला दिने पटना के होटल विन्डसर में यथार्थ इन्टरनेशनल का बैनर में दू भाषा में बने जा रहल फिलिम हे ननदो तोरो ननदो के संगीतमय मुहुर्त करावल गइल. ई फिल्म पूरा तरह से संगीतमय आ पारिवारिक होखे जवना के सगरी कलाकार बिहारे के रहीहन आ करीब करीब सभे के पहिला बेर फिल्म में काम करे के मौका मिल रहल बा.
एकर निर्माता निर्देशक अवनिश कुमार, गीत संगीत गोपाल कुमार, नृत्य निर्देशक अवधेश, कार्यकारी निर्माता देवाशीष प्रसाद हउवें आ कलाकारन में पूजा शाह, रूपा सिंह, कल्पन, जूलि वारसी, कुणाल राज, सुनील सिंह चौहान, तरुण, गुंजन सिंह, दिव्यांसू, रवि वगैरह बाड़े. शूटिंग १० जून से बिहारे का जगहन पर करावल जाई. फिल्म में कुल आठ गो गाना रही जवना के गुंजन सिंह, अवनिश कुमार, इंदू सोनाली आ सलोनी का आवाज में रिकार्ड करावल गइल बा.
(स्रोत : संजय भूषण पटियाला )
43 total views, 4 views today


text:
हरसिंगार
हरसिंगार (बैज्ञानिक नाँव: Nyctanthes arbor-tristis) एक किसिम के फूल वाला पौधा हवे जे भारतीय उपमहादीप (दक्खिन एशिया) आ दक्खिन-पुरुब एशिया के मूल पौधा हवे।[1] बैज्ञानिक बर्गीकरण में ई ओलिआसिआइ परिवार के निक्टेंथीस़ जाति में आवे ला जेह में एकरे अलावा खाली भर एऽगो अउरी प्रजाति बाटे जे थाइलैंड के मूल पौधा हवे।
ई झाँग नियर चाहे छोट पेड़ नियर होला जे 10 मीटर (33 फीट) तक ले ऊँच हो सके ला। आमतौर पर एह पौधा में बरसात के सीजन बाद शरद रितु में फूल फुलालें। फूल संतरहवा रंग के डंडी वाला आ उज्जर रंग के होलें, साइज छोट होला, महक बहुत होले आ साँझ बेरा फुलालें आ सबेरे झर जालें। फल के साइज लगभग 2 सेंटीमीटर डायामीटर के होला जे एकदम चापत होला आ एकरे खोल में दू हिस्सा होलें जिन्हाना में एकहक ठो बीया होला।
नाँव[संपादन करीं]
हरसिंगार (भोजपुरी उच्चारण: हर्सिंङार चाहे हरसीँगार) में हर के माने देवता शिव जी होला जिनके सिंगार के रूप में एकरा के चढ़ावे के मान्यता हिंदू धरम में बा। ई नाँव खास तौर पर भोजपुरी आ मैथिली संस्कृति के इलाका में इस्तेमाल होला।
आम तौर पर भारत में एकरा के पारिजात के नाँव से जानल जाला जेकरा साथे कई हिंदू कथा (मिथक) जुड़ल बाने। ई स्वर्ग के फूल मानल जाला जेकरा के श्रीकृष्ण स्वर्ग से उखारि के धरती पर ले अइलें।
औरु दूसर नाव, प्राजक्ता हवे। एकरे अलावा शेफाली आ एकरे आसान रूप शिवली, सिउली नियर नाँव एह फूल खाती इस्तेमाल होलें।
भोजपुरी इलाका में एह पेड़ के सिंहेड़ा के नाँव से भी जानल जाला। कुछ जगह हेंगड़ा के नाँव से भी बोलावल जाला।
बैज्ञानिक नाँव में निक्टेंथीस़ जाति के नाँव हवे आ अर्बोर (पेड़) आ ट्राइस्टिस (दुःख) के मिला के कुल मतलब लगभग दुःख के पेड़" होला। शाइद ई नाँव सबेरे एकरे फूल के टपटप झरे के कारन रखल गइल हवे।


text:
संगीतकार दामोदर राव पिछला दिने आपन जनम दिन अपना घरही पर मनवले. एह मौका प उनुका के बधाई देबे आवे वालन में निर्माता निर्देशक राजकुमार आर पाण्डेय, स्टार सुदीप पाण्डेय, राजनिका गांगुली, अलका झा, अभिनेता सूरज कुमार, सुमित बाबा, संजीत सजनवा, बलदेव शर्मा, संजीव यादव, मनोज सिंह, शैलेश शुक्ला, जीतेन्द्र झा, किशोर महाराज, सुरीला सिंगर नील कमल, अभिषेक श्रीवास्तव, गायक रुपेश मिश्रा, राजवीर, प्रेम यादव, सिद्धार्थ, अभिनेता आ निर्माता आर एस तिवारी, निर्देशक बलजीत सिंह, अभिनेता कल्याण जी जाना, नेहा बंसल, धर्मेन्द्र सिंह, निर्देशक आकाश चौधरी, सिंगर प्रकाश राज, गायक व गीतकार विकास, गीतकार कुकु प्रभास (प्रभात) विकास राज, एक्टर राहुल ठाकुर, सुनील मिश्रा, भोजपुरी हिंदी फिल्म प्रचारक संजय भूषण पटियाला वगैरह अनेके लोग शामिल रहे.
एकरे अलावा बहुते लोग जे खुद ना आ पावल फोन आ मैसेज से दामोदर राव के आपन शुभकामना भेजल.
दामोदर राव सभका ला धन्यवाद जतावत अपना सुदीप भैया आ निर्माता निर्देशक राजकुमार पाण्डेय के हार्दिक अभिनन्दन कइलन.
(संजय भूषण पटियाला)
50 total views, 2 views today


text:
भोजपुरी मेगा स्टार मनोज तिवारी के रिकार्ड पर रिकार्ड तोड़त फिलिम ‘गोबर सिंह’ उत्तर प्रदेश में हंगामा मचवला क बाद अब मुंबई में रहे वाला उत्तर भारतीयन के दिल जीते आवत बिया. फिलिम मुंबई में 30 अगस्त के रिलीज होखी. यूपी के मीडिया एह बात के खुबे रेघरियवले बा कि एह फिलिम के सफलता से तय होखी कि लोग कवना तरह के भोजपुरी फिलिम देखल चाहत बा. एह फिलिम के मीडिया हाथो हाथ लिहले बा. सभे एकर तारीफ कइले बा आ कुछ के कहना बा कि एह फिलिम के अवार्ड मिले के चाहीं.
फिलिम के निर्देशक बॉबी सिंह के कहना बा कि ‘गोबर सिंह’ के भूमिका दुइए आदमी कर सकत रहुवे. हिंदी में राजकपूर आ भोजपुरी मे मनोज तिवारी. एह फिलिम के नायिका बाड़ी रिंकू घोष. साथी कलाकारन में पारुल यादव, संतोष सिंह, फूल सिंह, नवल किशोर, राकेश त्रिपाठी, मोना राय, विकास सिंह वीरप्पन, प्रभुनाथ सिंह, राजेश तोमर, खुद निर्देशक बॉबी सिंह, आ महाराष्ट्र के कांग्रेसी नेता कृपा शंकर सिंह शामिल बाड़े,
फिलिम में आठ गो गाना बा जवना के लिखले बाड़े श्याम देहाती अउर राजेश मिश्रा आ संगीत दिहले बाड़े लाल सिन्हा. संवाद लेखक राकेश त्रिपाठी आ मनोज कुशवाहा हउवें.
(शशिकांत सिंह, रंजन सिन्हा)
34 total views, 3 views today


text:
विकिपीडिया:इतिहास में आजु/13 मई
ई इतिहास में 13 मई के भइल घटना सभ के लिस्ट बाटे, जवन मुख्य पन्ना के "आजु के दिन" खंड में देखावल जाला। नया आइटम के सुझाव देवे खातिर, आम तौर पर आप निर्भीक हो के एह पन्ना के संपादन कर सकत बानी। अगर नया बानी त संपादन करे से पहिले "इतिहास में आजु" दिशानिर्देश जरूर पढ़ीं। हालाँकि, अगर आप जवन चीज जोड़ल चाहत बानी अगर ओह पर कौनों बिबाद के संभावना होखे तब, या अगर ई पन्ना जल्दिये मुख्य पन्ना पर देखावल जाए वाला होखे तब, आपन सुझाव के एकरे वार्ता पन्ना पर लिख दीं, सीधे एही में मत जोड़ीं।
नोट करीं कि विकिपीडिया के मुख्य पन्ना पर देखावल जाये वाली चीज सभ के चुनाव ओह में कड़ी के रूप में दिहल जाये वाले लेख के क्वालिटी आ अउरी बाकी मुख्य पन्ना के आइटम के साथ तारतम्य के आधार पर होला, ई चुनाव ख़ाली भर [[वि::उल्लेखनीयता|चीज के महत्वपूर्ण या सही होखे]] के आधार पर ना होला। एक बेर में चार से ले के छह गो ले आइटम देखावल जा सके ला। एही से हर ऊ चीज जवन "बहुत जरूरी आ महत्व के होखे" इहाँ ना देखावल जा सकेला। एकरे अलावा, अगर कौनों बात के उल्लेख बीछल लेख भा बीछल फोटो में पहिलहीं हो रहल बाटे तब ओ से जुड़ल चीज इहाँ एह साल ना देखावल जाला।
जवना समय ई मुख्य पन्ना पर देखाई दे रहल होखे, आ एह में कवनों किसिम क खराबी लउके, रिपोट करे खातिर मुख्य पन्ना खराबी देखीं। धियं रहे कि ई लिस्ट एह में कड़ी के रूप में दिहल लेख सभ से कुछ अलग तरह से भी तथ्य देखावत हो सकेले। बदलाव से पहिले विकिपीडियन लोग मंडली में आम सहमती बनावे के कोसिस करीं, सीधे इहाँ बदलाव मत करीं।
- १६३८ – दिल्ली में मौजूद मुगल साम्राज्य के बादशाह लोग के निवास आ वर्तमान में भारत के एगो निशानी, लाल किला (फोटो में देखावल लाहौरी गेट) के निर्माण शुरू भइल।
- १९५८ – ऑस्ट्रेलियाई बेन कार्लिन पहिला व्यक्ति बनलें जे पूरा दुनिया के चक्कर एगो एम्फिबियस गाड़ी पर लगा लिहलें, एह यात्रा में ऊ 80,000 किलोमीटर (50,000 मील) के दूरी जमीन आ समुन्द्र में तय कइलें।
- १९६७ – ज़ाकिर हुसैन भारत के पहिला मुस्लिम राष्ट्रपति के रूप में शपथ लिहलें।
- २००८ – राजस्थान के जयपुर में पहिले से नामालूम इंडियन मुजाहिदीन आतंकी संगठन द्वारा १५ मिनट में ९ गो धमाका कइल गइल।
- अउरी तारीख देखीं:


text:
श्रेणी:यूनाइटेड किंगडम
यूनाइटेड किंगडम ऑफ ग्रेट ब्रिटेन एंड नॉर्दर्न आयर लैंड एगो संप्रभु राज्य बाटे जवना में चार गो en:constituent countries शामिल बाड़ें : इंग्लैंड, स्कॉटलैंड, वेल्स, आ उत्तरी आयरलैंड।
उपश्रेणी
ए श्रेणी में मौजूद कुल 15 में से 15 उपश्रेणी सब नीचे देखावल जात बा।
E
- यूनाइटेड किंगडम आधार (1 श्रे, 8 प)
T
- यूनाइटेड किंगडम टेम्पलेट (3 श्रे, 3 प)
इ
- इंग्लैंड (5 श्रे)
- यूनाइटेड किंगडम के इतिहास (1 श्रे)
उ
- उत्तरी आयरलैंड (2 श्रे, 1 प)
क
- यूनाइटेड किंगडम के कानून (1 श्रे)
भ
- यूनाइटेड किंगडम के भाषा (1 प)
- यूनाइटेड किंगडम के भूगोल (2 श्रे, 2 प)
म
- यूनाइटेड किंगडम में मीडिया (1 श्रे)
य
- यूनाइटेड किंगडम के शहर (3 प)
व
- वेल्स (2 श्रे, 2 प)
श
- यूनाइटेड किंगडम में शिक्षा (1 श्रे)
स
- यूनाइटेड किंगडम के संस्कृति (1 श्रे)
- स्कॉटलैंड (1 श्रे, 1 प)
"यूनाइटेड किंगडम" श्रेणी में मौजूद पन्ना
ए श्रेणी में मौजूद कुल 10 में से 10 पन्नासभ नीचे देखावल जात बाड़ें।


text:
इन्डस सिने प्रोडक्सन प्रा० लि० का बैनर तले बनल ‘दामाद चाही फ़ोकट में’ के बिहार में जल्दिए रिलीज कइल जाई. एह फिल्म में दहेज जइसन सामाजिक अभिशाप पर चोट कइल गइल बा आ सन्देश दिहल गइल बा कि ‘जिनिगी में रुपिया पइसा के बहुते महत्व होला बाकिर इहे सबकुछ ना होखे आ धन- दौलते जिनिगी ना ह.”
एह फिल्म के निर्माता जय विजय सिंह, अरुणेश अउर अनिल कुमार त्रिवेदी, निर्देशक बालकृष्ण सिंह, संगीतकार के० रत्नेश, गीतकार सतीश तिवारी अउर महेश कुमार झा, नृत्य निर्देशका कानू मुखर्जी, संजय आ मोना, कैमरामैन जगमिन्दर हुंदल, मारधाड़ निर्देशक दिलीप यादव, संपादक राजेश खैची, आ रिकार्डिस्ट राहुल शर्मा हउवें.
फिल्म के मुख्य कलाकारन में विनय आनंद, राजेश कुमार, पुष्पा वर्मा, नैना ओम, ऋतू शास्त्री, शिव कुमार प्रसाद, विनोद त्रिपाठी, रामजी मिश्रा, पंकज कुमार, उमाकांत, सीमा सिंह, श्वेता मिश्रा, ज्योति जाटव, अभिलाषा, प्रवीणा, किट्टू प्रजापति, रमेश दुबे, रानू पाण्डेय, अश्विनी राठौड़, वाहिद भाई, रमेश पाण्डेय, साहिल, गोपाल, शम्भू प्रसाद, जे०पी० सिंह, राजेश यादव, प्रमोद गोस्वामी, अमित, विनय प्रताप सिंह आ मनोज टाईगर शामिल बाड़ें.
(अपना न्यूज के रपट)
44 total views, 2 views today


text:
बोगोटा
आधिकारिक तौर पर बोगोटा, डिस्ट्रिटो कैपिटल, जेकरा छोट रूप से बोगोटा, डीसी आ सेंटाफे / सांता फ़े बोगोटा (1991 और 2000 के बीच) के नाँव से जानल जाए वाला कोलंबिया का सबसे बड़ा शहर है अउरी एहिजा के राजधानी हऽ, जेकर प्रशासन कैपिटल डिस्ट्रिक्ट के रूप में कइल जाला; हालांकि, अक्सरहा एकरा के गलती से कुंडिनमर्का के हिस्से के रूप में बूझ लिहल जाला। बोगोटा कोलंबिया के विभागन के समान प्रशासनिक स्थिति के साथ पहिला क्रम के एगो क्षेत्रीय इकाई हवे। ई एह देस के राजनीतिक, आर्थिक, प्रशासनिक आ प्रमुख औद्योगिक केंद्र हऽ।


text:
– विद्या शंकर विद्यार्थी
मुक्तक
1.
तोहार चान का करी भूख के जमीन पर
आदमी दिन रात खटs ता भूख के मशीन पर
लहर जाता ओरात नइखे लीले के सिवा
खुदो बहिरा रजो सूर कहाँ केहू तिकता दीन पर।
2.
पढ़s भाई आदमी के नीयत पढ़s
पढ़s भाई आदमी के तबियत पढ़s
संगी होखे से का भइल धोखा बाटे
पढ़s भाई दिल के बसियत पढ़s।
3.
बिस्वास अब पाले के जरूरत नइखे
बिन तलासे डेग डाले के जरूरत नइखे
सब केहू आपन ना हो सकेला कबो
दिल के चोट निकाले के जरूरत नइखे।
4.
अन्हार जे देला अंजोर ना दे सके
छिन लेला जे खुशी भोर ना दे सके
खँखोरे में जे लागल बा आन के खाली
चान के अंश आ चकोर ना दे सके।


text: भोजपुरी समय, धर्मेंद्र पाण्डेय,(मशरख) छपराः मशरक प्रखंड क्षेत्र के चंदेश्वर मोड़ पर कर्पूरी ठाकुर समाज संघ आ जन कल्याण नाई ट्रेड यूनियन प्रखंडस्तरीय बइठक के आयोजन भइल। एह बइठक में मशरख प्रखंड समेत अगल-बगल के पड़ोसी प्रखंड के नाई ट्रेड के लोग भी शामिल भइल। एह बइठक में एक सुर से संघ के मजबूती खातिर शपथ लिहल गइल। ओहिजा नाई ट्रेड से जुड़ल समस्या पर गंभीरता से विचार कइल गइल। समाज के कल्याण खातिर बाल कटाई समेत आ सभ काम के दर बढ़ावे आ समाज के तरक्की खातिर विशेष विचार कइल गइल। एह मौका पर संजय ठाकुर, असर्फी ठाकुर, हरे कृष्ण ठाकुर, मनोज ठाकुर, सोनू, मोनू के अलावा दर्जनों लोग उपस्थित रहल।


text:
नई दिल्ली चीन के सरकारी मीडिया के हिसाब से चीन अब ले कोरोना वायरस संक्रमण पऽ काबू पा गइल रहल हऽ। बाकिर अब खबर आवता कि चीन के बिजिंग शहर में कोरोना वायरस संक्रमण के दूसरका लहर शुरू हो गइल बा। बिजिंग कुछ दिन में बिजिंग में कोरोना वायरस संक्रमण के कुल्ह 36 ममिला सोझा आइल बा। चीन के राष्ट्रीय स्वास्थ्य आयोग (एनएचसी) के अधिकारिन के हिसाब से शनिचर के कोरोना वायरस संक्रमण 57 गो नया ममिला सोझा आइल बा। एह ममिलन में 38 गो ममिला स्थानिय संक्रमण के कारन…
अमेरीकी राष्ट्रपति डोनाल्ड ट्रंप घोषणा क इले हँ कि 10-12 जून के होखे वाली जी-7 समिट के टालल जा रहल बा। अब जी-7 के शिखर सम्मेलन सितम्बर में होई। अमेरीकी राष्ट्रपति अपनी घोषणा में बतवलें हँ कि सितम्बर में होखे वाला प्रस्तावित शिखर सम्मेलन में भारत, रूस, साउथ कोरिया अउरी ऑस्ट्रेलिया के शामिल होखे आमंत्रित कइल जाई। G7 में अभी अमेरिका, इटली, जापान, कनाडा, फ्रांस, जर्मनी, ब्रिटेन के संगे यूरोपियन यूनियन शामिल बा। लम्बा समय से अंतर्राष्ट्रीय जगत में माँग होत बा कि भारत जइसन के जी-7 के हिस्सा बने…
नई दिल्ली विपक्ष के समर्थन के बाद नेपाल के के पी शर्मा ओली सरकार के प्रस्तावित विवादित नक्शा खाती होखे वाला संवैधानिक संशोधन के पास कर के रास्ता अब साफ हो गइल बा। नेपाल के मुख्य विपक्षी पार्टी नेपाली कॉग्रेस एह नक्शा खाती होखे वाला संविधान संशोधन के समर्थन कऽ देले बा। राष्ट्रीय प्रजातंत्र पार्टी (आरपीपी), समाजवादी जनता पार्टी नेपाल अउरी राष्ट्रीय जनता पार्टी नेपाल पहिलहीं से एकरा समर्थन रहली हऽ सऽ। मालूम होखे के चाहीं कि नेपाल के नवका प्रस्तावित नक्शा में भारत के तीन गो इलाका कालापानी, लिंपियाधुरा…
नई दिल्ली जर्मनी के चांसलर एंजेला मर्केल अमेरीका के अध्यक्षता में 10 जून से 12 जून ले कैंप डेविड में होखे वाला जी-7 के शिखर सम्मेलन में शामिल होखे से इन्कार कऽ देले बाड़ी। अमेरीका में कोरोना वायरस संक्रमण के ममिला बढ़त जात बा। अब ले अमेरीका में कुल्ह 17,94,153 ममिला सोझा आइल बा। कोरोना के बढ़त प्रकोप के देखत जर्मनी के चांसलर एंजेला मर्केल ई निर्यण ले ले बाड़ी। ई शिखर सम्मेलन पहिले होखे के रहे बाकिर कोरोना के देखत एके टार दिहल रहल हऽ। जी-7 सात विकसित अर्थव्यवस्था;…
नई दिल्ली पिछिला कुछ समय से भारत-नेपाल के संबन्ध में तनाव आइल बा। नेपाल में जब से ओली सरकार आइल बे तब से नेपाल भारत के बात-बेबात उकसावत रहता। कुछ दिन पहिले नेपाल चीन के कहला पऽ नेपाल कालापानी सीमा के ले के आपन नया नक्शा जारी कइले रहल जेवना में भारत के क्षेत्र के नेपाल आपन बतावत रहल। भारत के बरियार विरोध कइला के बाद, नेपाल अब भारत से एह मुद्दा पऽ बातचीत करे खाती उतावला हो रहल बा। मालूम होखे के चाहीं कि धारचूला-लिपुलेख सड़क परियोजना के ले…
लंदन ब्रिटेन में प्रिंस चार्ल्स के बाद ब्रिटिश प्रधानमंत्री बोरिस जॉनसन के कोरोना से संक्रमित होखे के सूचना आ रहल बा। एह घरी ऊ अपना मनहीं आइसोलेशन में चलि गइल बाड़े। ब्रिटिश प्रधानमंत्री के पहिले राजकुमार चार्ल्स कुछ दिन पहिले कोरोना से संक्रमित पावल गइल रहलें ब्रिटेन में अबले 12000 लोग कोरोना के संक्रमित भइल बाड़े अउरी 578 लोग एह वायरस के कारन मउत हो गइल बा। Over the last 24 hours I have developed mild symptoms and tested positive for coronavirus. I am now self-isolating, but I will continue…
बीजिंग चीन से जेवन सूचना आवत बे ओह हिसाब से चीनी विदेश मंत्रालय एगो विज्ञप्ति जारी कइले बा। ओह विज्ञप्ति के हिसाब से अमेरीका के तीन गो अखबारन से पत्रकारन के चीन से बाहर निकाल दिहल जाई। एह आदेश में न्यूयार्क टाइम्स, वाशिंगटन पोस्ट अउरी द वाल स्ट्रीट जर्नल के पत्रकारन के बाहर निकाले बात बा। ई मानलऽ जाता कि ई चीन ई आदेश अमेरीकी राष्ट्रपति ट्रंप के के ओह आदेश के प्रतिक्रिया में देले बा जेवना में चीन के चार गो सरकारी समाचार चैनलन के पत्रकारन के संख्या के…
नूर आलम बादशाह, भोजपुरी समय, नेपाल : नेपाल के धनुषा जिल्ला के क्षिरेश्वरनाथ नगरापलिका वार्ड नंबर 3 स्थित रमदैया में फगुआ के अवसर पर अधिका शराब पियला से मरे वाला लोगन के अब तकले 6 के संख्या चहुंप गइल बा। जबकि शराब पियेवाला में से तीन जना के हालत गम्हीर बनल बा । स्थानीय पुलिस के अनुसार शराब पियेवाला तीन आदमी बुध के दुपहरिया आ दू आदमी बियफे के रात में आपन जान गंववले बाड़े। एकरा अलावा स्थानीय लोग के मोताबिक एक आदमी के तीन दिन पहिलहीं मृत्यु भइल बा। मरे…
नई दिल्ली भारतीय प्रधानमंत्री नरेन्द्र मोदी आज शुक के कषेत्रीय सहयोग संगठन दक्षेस के सदस्य देशन के कोरोना वायरस संक्रमण के संबन्ध में होखे वाली बैठक खाती वीडियो चैट के प्रस्ताव रखलहन। प्रधान मंत्री अपनी ट्वीट में प्रस्ताव देत लिखले बाड़े, ‘हम मैं सार्क देशन के नेतृत्व के सोझा कोरोना वायरस से लड़े खाती मजबूत रणनीति बनावे के प्रस्ताव रखत बानी। हमनी के विडियो कॉन्फ्रेंसिंग से अपने नागरिकन के स्वस्थ रखे के उपायन पऽ पर चर्चा कइल जा सकत बा। हमनी के दुनिया कोविड- 19 नोवेल कोरोना वायरस से लड़…
नई दिल्ली जेवन सूचना आ रहल बाड़ी सऽ ओह हिसाब से अबले कोरोना 70 से अधिका देशन में फइल गइल बा। एह वायरस से मरे वाला लोगन संख्या दिन बीतला के संगे बढ़त जात बा। इटली में अबले लगभग 200 लोगन के कोरोना वायरस मउत हो गइल बा। कोरोना से प्रभावित होखे वाल देशन में चीन में सभसे अधिका मउत भइल बा। संक्रमण के हिसाब से दुनिया में इटली में चीन, दक्षिण कोरिया, अउरी इरान के बास सभसे अधिका लोग संक्रमित भइल बा।


text:
महान संत कवि कबिर दास जी के जयंती पर पढ़ीं डॉ. जयकान्त सिंह ‘जय’ के कबिर दास के सगुनोपासना पर लिखल ई आलेख ‘संत कबीर के सगुनोपासना’ – डॉ. जयकान्त सिंह ‘जय’ संत कबीरदास के बारे ई आम राय बा कि ऊ उत्तर भारत में निरगुन भक्ति धारा के पहिल संतकवि हवें। बाकिर हमरा समझ से कबीरदास खाली निरगुनिए भक्ति धारा के संत नइखन। ऊ सुगुन भक्ति धारा के भक्तो बाड़न। बाकिर ओह तरह से ना जइसे सगुन भक्ति धारा के संतकवि तुलसीदास बाड़न। तबो जे अपना नाम के पाछे दास लगवले…
कार्तिक मास के अमावस मने दियरी के चउथा दिन से शुरु हो जाला प्रकृति आ साय़ात देव भगवान सूर्य के उपासना के महापरब छठ। चार दिन ले चले वाला एह महापरब में भगवान सबर्य के उपासना के का महात्म बा, काहें उनकर पूजा कइल जाला एह पर अपना लेख के माध्यम से प्रकाश डाल रहल बानी भारत से लाखन किलोमीटर दूर रहे वाला श्री रुद्र दुबे जी। त आईं पढ़ल जाव रुद्र दुबे जी के ई आलेखः छठ आउर सूर्य पूजा “ओम ह्रीं ह्रीं ह्रौं सः सूर्याय नमः” छठी मइया…
चंद्रशेखर, भोजपुरी समय, जमशेदपुरः दुनिया के संगे संगे देशभर में फइलल कोरोना के असर देखे के मिलता। जहां देश दुनिया में लोग आ सरकार कोरोना के चलते हर तरह के प्रतिबंध लगा रहल बा, त अइसने में टाटा स्टील के नाम भी एह लिस्ट में आ गइल बा। कोरोना के फइलत प्रभाव के कारन टाटा स्टील ऐतिसाहिक कदम उठावत सूचना जारी कइले बा। एह सूचना के ओकरा कंपनी के सभ कर्मचारी आ अधिकारी लोग के सारा ब्यापारिक यात्रा के तत्काल प्रभाव से रोक लगावल जाता। तत्काल प्रभाव से लागू होखी…
चंद्रशेखर, भोजपुरी समय, जमशेदपुरः जमशेदपुर के पुलिस आपन तकनीकी दक्षता के बढ़ावे खातिर अब अब प्राइवेट सीसीटीवी के मैपिंग करे के शुरुआत करे जा रहल बिया। बुधवार के बिष्टुपुर थाना परिसर स्थित सभागार में एसएसपी एह प्रोजेक्ट के शुरुआत कइलें। पुलिस विभआग एह प्रोजेक्ट के ”त्रयंबकम प्रोजेक्ट” नांल धइले बा। एह बइठक में जमशेदपुर पुलिस के सभे आला अधिकारिये के संगे-संगे सभ थाना के थानेदार आउर अन्य पुलिसकर्मी मौजूद मौजूद रहलें। एह दौरान एसएसपी अनूप बिरथरे मौजूद सभे थानेदारन के निर्देश देत कहलें कि ऊ लोग अपना-अपना क्षेत्र में लागल…
जुगसलाई पुलिस ब्राउन शुगर के संगे दूगो अपराधियन के कइलस गिरफ्तार, पुलिस के मौका से मिलल 42 पुड़िया के कीमत 50 हज़ार रुपिया चंद्रशेखर, भोजपुरी समय, जमशेदपुरः झारखंड के जमशेदपुर के जुगसलाई थाना क्षेत्र में पुलिस के एगो बड़ कामयाबी मिलल। दरअसल सूत्रन से मिलल गुप्त जानकारी के आधार पर पुलिस दूगो नशीला पदार्थन के व्यापार करे वाला शआतिर अपराधियन के पकड़े में कामयाब भइल। पुलिस के मोताबिक मंगर के जुगसलाई थाना पुलिस इलाका के गरीब नवाज कॉलोनी से मो. एहसान आ मो. विक्की के भारी मात्रा में ब्राउन शुगर…
चंद्रशेखर, भोजपुरी समय, जमशेदपुरः जमशेदपुर के साइबर पुलिस के एगो बड़ कामयाबी हाथए लागल बा। साइबर पुलिस के टीम देवघर से एगो साइबर अपराधी पकड़े में कामयाब भइल बा। देवघर में अपराधी के पकड़लला के बाद पुलिस टीम ट्रेन से बुधवार के भोरे-भोरे लेके जमशेदपुर पहुंचल। पुलिस के एह अपराधी के लगे से चारगो एटीएम कार्ड, एगो बैंक पासबुक आ एगो मोबाइल फोन बरामद भइल बा। उहंई एह अपराधी के नाम भास्कर कुमार आ ऊ देवघर के रहेवाला बा। पुलिस के जांज में भास्कर के बैंक खाता में कइगो लेनेदेन…
यूपी में नामित पार्षदन के नांव के भइल ऐलान, गाजियाबाद में पूर्वांचल के बेटी के भी मिलल स्थान शशि प्रकाश तिवारी, भोजपुरी समय, गाजियाबादः उत्तर प्रदेश सरकार के द्वारा आज प्रदेश भर के सोरहो नगर निगमन में 160 पार्षदन के नामित कर दिहलस।एह बात के जानकारी प्रदेश के नगर विकास मंत्री श्री आशुतोष टंडन(गोपाल जी) कुदे सोशल मीडिया के माध्यम से दिहलें। अपना संदेश में ऊ इहो कहलें कि एह पार्षद लोगन के नामित भइला से नगर निगमन के प्रजातांत्रिक स्वरूप अपेक्षाकृत आउर अधिका मजबूत होखी । एही क्रम में…
जमशेदपुर आ समाज के संगे आगे बढ़ी टाटा समूह– टाटा संस के चेयरमैन एन चंद्रशेखरन चंद्रशेखर, भोजपुरी समय, जमशेदपुरः भारत के उद्योग जगत के जनक के रुप में विख्यात आ टाटा संस एवं जमशेदपुर नगर के संस्थापक जमशेदजी टाटा के 181वां जन्मदिन पर जमशेदपुर के लोग आपन श्रद्धांजलि दिहल। जमशेदपुर के बिष्टुपुर गोलचक्कर पर स्थित जमशेदजी टाटा के मूर्ति पर टाटा संस के चेयरमैन एन चंद्रशेखरन, टाटा स्टील के एमडी सह सीइओ टीवी नरेंद्रन, जुस्को के एमडी तरुण डागा समेत तमाम पदाधिकारिगण जमशेदपुरवासियन के संगे टाटा समूह के संस्थापक के श्रद्धांजलि अर्पित कइलें। एह कार्यक्रम के आयोजन…
टीएमएच के बंद हो चुकल गेट ना खुली, असामाजिक तत्वन के जमावड़ा रोकल जाई चंद्रशेखर, भोजपुरी समय, जमशेदपुरःटाटा स्टील के एमडी के संगे होखे वाला कार्यक्रम एमडी ऑनलाइन में इहां के प्लांट में काम करे वाला कइगो कर्मचारी कंपनी के एमडी टी.वी. नरेंद्रन से जमके सवाल कइले आ कंपनी के एमडी के द्वारा अपना सवालन के जवाब पा के खुश भी भइलें। एह कार्यक्रम में कोक प्लांट में काम करे वाला करम अली खान सवाल उठवले कि टीएमएच में पहिले दुगो गेट रहे। जवना में से बिष्टुपुर के ओर वाला…
टाटा स्टील में कर्मचारियन के लइकन खातिर जल्दी निकली वैकेंसी- टीवी नरेंद्रन, एमडी, टाटा स्टील चंद्रशेखर, भोजपुरी समय, जमशेदपुरः टाटा स्टील में काम कर रहल कर्मचारियन खातिर एगो खुशखबरी बा कि ओह लोग के लइकन खातिर कंपनी जल्दीए वैकेंसी निकाले वाला बिया। एह वैकेंसी में कर्मचारी से लेके ऑफिसर तक हो सकता बहाली। एह बात के जानकारी टाटा स्टील के एमडी टीवी नरेंद्रन अपना लोकप्रिय कार्यक्रम एमडी ऑनलाइन में उठल एगो सवाल के जवाब में दिहलें। नरेंद्रन अपना संबोधन में साफ कइले कि एह साल कर्मचारियन के लइकन खातिर बहाली निकालल…


text:
भउजी हो!
का बबुआ?
अबकी त लागत बा कि होली के हत्या हो गइल.
काहे बबुआ?
देखतानी कि फगुआ के दू चार गो दिन रहि गइल बा बाकिर कतहूँ केहू का देंहि पर रंग नइखे लउकत.
हो सकेला कि लोग महाराष्ट्र का सूखा का चलते एह साल होली पर रंग ना खेलत होखे.
ना. कूछ अउर बात होखी.
हो सकेला कि नारी विरोधी अत्याचार वाला कानून से डेरात होखे लोग.
हँ भउजी, साँच कहऽ त हमरो डर लागऽता भउजाईयन भा साली सरहजन से फगुआ खेले में. का पता कब के कवनो मुकदमा लेके ठाड़ हो जाव.
अतना डेरइला के जरूरत नइखे बबुआ. सरहजन का बारे में त नइखी जानत बाकिर भउजाई आ साली मुकदमा ना करीहें सँ. बाकिर करिए दी केहू त डेरइला के कवन बात?
एह से कि भउजी हम हईं हिंदू आ हमरा मुकदमा खातिर त सरकार अलगा कोर्ट बनाई ना जइसे कि ऊ अल्पसंख्यकन ला बनावे जात बिया.
एह पर एगो सवाल हमरो मन में उठत बा बबुआ.
का भउजी?
आधा अल्पसंख्यकन के मुकदमा कवना कोर्ट में सुनल जाई?
आधा अल्पसंख्यक! ई का होला भउजी?
अरे जेकर बाप महतारी दुनु अल्पसंख्यक से त पूरा अल्पसंख्यक भइल बाकिर जेकर बाप भा महतारी में से एगो हिन्दू रहल त ऊ आधा अल्पसंख्यक भइल कि ना?
से त बा भउजी. बाकिर आधा चउथाई हिंदू होखसु त होखसु अल्पसंख्यक हमेशा पूरा होलें. देखत नइखू कि एगो आतंकवादी के गिरफ्तार कइला का चलते दिल्ली पुलिस के कठघरा में खड़ा कइल जात बा. काश्मीर में पुलिस का हाथ से हथियार हटा के लाठी थमा दिआता. पंचायत सदस्यन के सुरक्षा करे ला पइसा नइखे काश्मीर सरकार का लगे बाकिर अलगाववादियन के सुरक्षा पर करोड़ो के खरचा कम लागत बा.
चलीं आजु रउरा जीतनी. लीं गुझिया खाईं. रउरा ला पहिलहीं से बना के रखले रहनी ह.
96 total views, 5 views today


text:
शुक का दिने यूपी भाजपा के उपाध्यक्ष पद से हटावल गइल दयाशंकर सिंह के पत्नी स्वाति सिंह आ महतारी का तरफ से बसपा नेता नसीमुद्दीन सिद्दीकी आ अउरिओ लोग का खिलाफ मुकदमा लिखावल गइल, मायावती के तुलना वेश्या से कइला का खिलाफ बसपा के लोग दयाशंकर सिंह का खिलाफ जुलूस निकलले रहुवे आ उहो लोग ओही तरह के भाषा दयाशंकर सिंह के बहिन बेटी का बारे में क दिहल. खुद मायावतिओ राज्यसभा में असंयमित हो गइल रही बाकिर ओह गरी का माहौल में एह बाति के अनदेखी क दीहल गइल. अब एके तरह का अपराध ला दू तरह के प्रतिक्रिया कवनो तरह जायज ना ठहरावल जा सके. जवन कार्रवाई दयाशंकर सिंह का खिलाफ होखत बा वइसने कार्रवाई नसीमुद्दीनो का खिलाफ होखे के चाहीं.
स्वाति सिंह के जवाबी कार्रवाई से भाजपा के संजीवनी मिल गइल आ ऊ पूरा मुद्दा के पलटु के बसपा के बचाव के मुद्रा मे आवे ला मजबूर क दिहलसि. अब भाजपा पूरा तरह से मजबूत पायदान पर खड़ा बिया आ मायावती के साबित करे के होखी कि ऊ नारी सम्मान के कदर करेली. शुक का दिने भाजपा यूपी में जोरदार प्रदर्शन करे के योजना बनवले बिया. बेटी के सम्मान में, भाजपा मैदान में के नारा का साथ बसपा के कठघरा में खड़ा करावे के योजना बा. अति उछाह में बसपा के लोग खुदे अपना के संकट में डाल लिहले बा.
भाजपा के एही बीचे एगो बढ़िया बेंवतगर महिला नेता फाँवे में मिल गइल बा स्वाति सिंह का रूप में आ भाजपा में स्वाति सिंह के आगा ला आवे के अभियानो शुरु हो गइल बा.
दुख के बात बा कि मायावती में भाजपा वाला साफगोई नइखे लउकत आ ऊ अपना नेतन के बचाव करे में लागल बाड़ी जबकि उनुका चाहत रहुवे कि नसीमुद्दीन के बसपा से निकाल के नारी सम्मान ला आपन प्रतिबद्धता देखवती.
32 total views, 2 views today


text:
(शनिचर सबेरे 10 बजे के अपडेट)
घन कुहा आ खराब मौसम का चलते पूर्वोत्तर रेलवे के गाडी संख्या 15204 लखनऊ जं.-बरौनी एक्सप्रेस 24 फरवरी आ 3 मार्च के, अउर गाडी संख्या 15205 लखनऊ जं.-जबलपुर एक्सप्रेस 22 फरवरी आ 1 मार्च का दिने ना चलावल जइहें स.
सोनभद्र जिला के शक्तिनगर इलाके में पीडब्लूडी मोड़ का नियरा एगो नाला में बियफे का भोर में एगो अधेड़ के लाश पड़ल मिलल. बाद मे लाश के पहचान शक्तिनगर के एगो निजी स्कूल में सुरक्षाकर्मी का रुप में भइल जे काम का बाद बाजार करे गइल रहे आ लवटल ना.
तमिलनाडु विधानसभा में मुख्यमंत्री इके पलानीस्वामी के बहुमत साबित करे वाला प्रस्ताव के विपक्षी द्रमुक आ कांग्रेसी विधायक खिलाफ रहीहें.
देवरिया जिला का गौरीबाजार इलाका में गौरीबुजुर्ग गाँव का नियरा खेत में सरसों सोहत मेहरारू का उपर बिजली के तार टूट के गिर पड़ल जवना करंट से ओकर मौत हो गइल.
सेनाध्यक्ष जनरल बिपिन रावत के बयान के आलोचना करत कांग्रेस जम्मू-कश्मीर में सेना प ढेला पत्थर चलावे वाला बदमाशन के समर्थन कइले बियाय एह चलते भाजपा के लोग कांग्रेस के आलोचना करत बा. सेनाध्यक्ष के कहना रहल कि जेही आतंकियन के खिलाफ चलावल जात सैनिक अभियान में बाधा डाली भा सेना प ढेला मारी करी ओकरो के आतंकी मानल जाई आ ओकनियो से वइसने बेवहार कइल जाई.
सुप्रीम कोर्ट में आजु पाँच गो नया न्यायाधीशन के किराया धरावल गइल. एह लोग के मिला के अब सुप्रीम कोर्ट में 28 गो न्यायाधीश हो गइलें. आजु किरिया लेबे वाला न्यायाधीशन में शामिल बाड़ें न्यायमूर्ति संजय किशन कौल, नवीन सिन्हा, मोहन एम शांतानगोदर, दीपक गुप्ता आ एस अब्दुल नजीर. एह लोगन के किरिया घरावे के काम चीफ जस्टिस जे एस खेहर जो कइनी.
यूपी में होखत विधानसभा चुनाव के तिसरका दौर में 12 जिलन के 69 सीटन के चुनाव ला प्रचार करे के काम आजु साँझ से बन्द हो गइल. एह दौर के वोटिंग 19 फरवरी के होखी. एह दिन मुख्यमंत्री अखिलेश यादव के जिला इटावा, प्रदेश के राजधानी लखनऊ आ उद्योग नगरी कानपुर शामिल रही वोटिंग करे में.
गोरखपुर के बडहलगंज इलाका के खडेसरी गाँव के एगो साठ बरीस के उमिरगर किसान अपना खेतो जात रहलन जब गाँवका नियरे सड़क पार करत घरी एगो ट्रक उनुका के धक्का मारत भाग निकलल. उनुका के तुरते अस्पाल चहुँपावल गइल तबले उनुकर मौत हो गइल रहुवे.
भदोही के औराई इलाका में भइल एगो सड़क हादसा में मोटरसाइकिल सवार एगो मेहरारू आ बच्ची के मौत हो गइल आ चलावत आदमी घवाहिल हो गइल. बतावल जात बा कि ज्ञानपुर कोतवाली के खरगपुर गांव के ई आदमी मिर्जापुर से लवटत रहलन जब नेशनल हाईवे प माधोपुर का लगे उनुका मोटरसाइकिल के एगो आटो धक्का मार दिहलसि. ई लोग नीचे गिरल आ पीछे से आवत एगो टैंकर माहरारू आ बच्ची के कचारत निकल गइल.
बस्ती जिला मुख्यालय का नियरा अहमट में कुआनो नदी प बनल सई बरीस पुरान पुल आजु भोरे भस गइल आ एगो ट्रक नीचे नदी मे गिर गइल. संजोग नीमन गहल कि केहू के मौत ना भइल. खलासी जरुरे तनी घवाहिल हो गइल.
डुमरियागंज विधानसभा सीट के सहियापुर में काल्हु राति प्रचार सभा में केंद्रीय पर्यटन मंत्री महेश शर्मा कहलन कि यूपी में सरकार बलला प गोकशी प पूरा तरह से रोक लगा दीहल जाई.
छपरा- सोनपुर रेल खंड के देवरिया हाल्ट टीसन का नियरा सोनपुर से छपरा जात एगो सवारी गाड़ी से एगो नवही नीचे गिर गइल आ ओकर मौत हो गइल.
सारण जिला के तरैया इलाका के माधोपुर गांव जमीन ले के भइल झगड़ा में काल्हु देर रात एगो मरद मेहरारू के गोली मार के जान ले लीहल गइल.
यूपी के मुख्यमंत्री अखिलेश यादव आजु एगो सभा में बोलत मान लिहलन कि राज्य में भाजपा के जीते से रोके ला मजबूरी में कांग्रेस से गठजोड़ करे के पड़ल.
रिजर्व बैंक के गवर्नर उर्जित पटेल के कहना बा कि पांच सौ अउर एक हजार रूप्या के नोट बंद भइला से उपजल हालात से उबर के देश जल्दिये आर्थिक बढ़ोतरी का राह प चल निकली.
20 total views, 1 views today


text:
गोपालगंज जिला के मीरगंज इलाका में काल्हु अतवार का दिने एगो बारात से लवटत गाड़ी के टक्कर बस से हो गइल. हथुआ थाना क्षेत्र के पेउली गांव से यूपी के देवरिया गइल बारात से लवटत घरी 14 लोग एके बोलेरो में सवार हो के घरे सवटत रहल जब हथुआ-कुसौदी रोड प सेमराव गांव का नियरा सामने से आवत एगो बस टक्कर हो गइल. एह हादसा में दू जने के मौत हो गइल आ एक दर्जन लोग घवाहिल हो गइल.
एगो दोसरा हादसा में जादोपुर इलाका में बाढ़ बचाव काम में लोगल एगो मजदूर पतहरा बंधा प बालू भरल बोरी डालत घरी गंडक नदी में गिर गइल आ डूबला से ओकर मौत हो गइल. एह हादसा का बाद ओह काम में लागल ठेकेदार के मुंशी आ बाकी कर्मचारी मौका से फरार हो गइलें.
71 total views, 5 views today


text:
अखिलेश के राहुल से साथ से खिसियाइल मुलायम सिंह आजु एलान क दिहलन कि ऊ एह गठबन्हन ला प्रचार ना करीहन. कहलन कि एकर कवनो जरुरत ना रहल आ सपा अकेले सरकार बनावे लायक जीत हासिल क लीत अब पाँच बरीस के मौका गँवा दिहलन अखिलेश. उनुका इहो शिकायत बा कि कई लोग के टिकट ना देके अखिलेश ओह लोग के बेकार बना दिहले.
एक आ एक मिलके एगारह बने के सपना पालत अखिलेश आ राहुल के जोड़ी आजु एके साथ लखनऊ में मीडिया से अपन बात कहलें। राहुल कहलन कि एह गठबन्हन के 300 सीट मिली आ भाजपा के हरा दी। अखिलेश कहलन कि हमनी का साइकिल के दू गो पहिया हईं सँ आ विकास से विजय ओर बढ़त बानी जा। आजु ई लोग मिलके सड़कों पर निकली आ 6 किलोमीटर ले रोड शो करी।
सरकार से निकालल गइल आ टिकट खाति तिकवत बलिया नगर से सपा विधायक आखिरकार मायावती का शरण में चल गइलन. नारद रात के बसपा में सतीश मिश्र का मौजूदगी में शामिल करावल गइल आ प्रेस के बोला के सतीश मिश्र एकर एलान क दिहलन. अब बलिया नगर से बसपा उमीदवार हो गइलें नारद राय आ पिछला कई साल से हाथी के पोंछ ध के चलत रामजी गुप्ता के किनारे क दिहलसि बसपा. नारद राय के सपा टिकट देबे के निहोरा कइले रहलन मुलायम सिंह यादव बाकि अखिलेश उनुकर बात ना मनलन.
जौनपुर जिला में छह जगहा पुलिस छापामारी क के छह जने के गैरकानूनी शराब बनावे का मामिला में गिरफ्तार क लिहल गइल. एह लोग का लगे से 1500 पेटी देशी शराब, 400 लीटर गैरकानूनी शराब आ शराब बनाने के सामान बरामद भइल बा. बारमद शराब आ सामान के कीमत कगीब 50 लाख बतावल जात बा.
बलिया जिला के रसड़ा इलाका के खलीलपुर गांव से काल्हु रात बलिया आवत एगो कार के सामने से आवत ट्रक से टक्कर हो गइल आ कार सवार तीन जने के मौद हो गइल. एक जने घाहिलो बाड़ें.
गोरखपुर जेल से मऊ के सपा विधायक बैजनाथ पासवान से एगे अपराधी मोबाइल प फोन क के 17 लाख के रंगदारी मंगले बा. चिरैयाकोट इलाका के क़स्बा निवासी आ मोहम्मदाबाद गोहना से सपा विधायक बैजनाथ पासवान के कहना बा कि 20 जनवरी का दिने गोरखपुर जेल में बन्द राजू कनौजिया उनुका से 17 लाख रुपिया के रंगदारी मांगलसि आ ना दिहला प अंजाम भुगते के धमकी दिहले बा.
भदोही नगर के मुल्ला तालाब निवासी अॉटो चालक जावेद भदोही जीशन से छह गो सवारी ले के मोढ़ जात रहुवे जब भदोही-सुरियावां रोड प पिपरिस पेट्रोल पम्प का नियरा सड़क किनारे खड़ा ट्रक से दकरा गइल. एह हादसा में चालक समेत आधा दर्जन लोग घाहिल हा गइल.
मऊ के हलधरपुर इलाका के बेलौझा तरवां गांव निवासी अमीरनाथ चौहान रात में नाराज हो के घर से निकल गइल रहुवे. सबेरे ओकर लाश जमालपुर का लगे एगो गाछ प लटकल मिलल.
रोहतास जिला के अकोढ़ीगोला इलाका में नावाडीह गांव का नियरा सोन नहर से पुलिस आजु दू गो लाश निकललसि। दुनू नवहियन के घेंटी चांप के मुआवल लागत बा।
चंदौली जिला के मुगलसराय इलाका में आजु फजीरे गाछी चढ़ के पतई तुड़त एगो लईका हाई वोल्टेज तार से सटला का चलते झँउस के मर गइल। घटना के जानकारी मिलला के बाद पुलिस चहुँपल आ लाश कब्जा में ले के पोस्ट मॉर्टम ला भेज दिहलसि।
सोनभद्र जिला के घोरावल से अपना गाँवे लवटत एगो आदमी के मोटर साइकिल काल्हु सँझिया खुंटहा नहर में पलट गइल आ नहर में डुबला से ओकर मौत हो गइल।
35 total views, 2 views today


text:
नयकी पारी क शुरुआत ?
ई हमरा करियर में नया शुरुआत जरूर लागत होखे हमरा चाहे वालन के बाकिर सिनेमा में आवे से पहिले हमर पहिचान गायके के रहल. जब हम अलबम आ फिलिमन खातिर गीत गावत रहीं त म्यूजिक पर बेसी धेयान देत रहीं. काहे कि बढ़िया संगीत तबे बन पावेला जब ओकरा में ओहसे जुड़ल सगरी लोगन के भागीदारी होखे. जब म्यूजिक हमरा पसंद के रहत रहे त दिल के बहुते सुकून मिलत रहुवे. बस, दिल के ओही सुकून ला हम म्यूजिक डायरेक्टर बनल बानीं. हमरा ख़ुशी बा कि एह फिल्म के निर्माता मनोज चौधरी आ निर्देशक राजू जी हमरा के मन लायक काम सउँपलें.
एह फिल्म “राखेला शान भोजपुरिया जवान” में आपन किरदार?
‘राखेला शान भोजपुरिया जवान’ में हमार कैरेक्टर बहुते दिलचस्प बा. जइसे कि बॉलीवुड में एक्टर अपना बॉडी क बेसी नुमाइश करेलें वइसहीं एह फिल्म में हमरो किरदार बा. सबे जानेला कि सन्नी देओल हमार आदर्श रहल बाड़ें. बचपने से उनका फिलिमन के शौक़ीन रहल बानी, हर फिल्म कई कई बार देखले बानी. हमार चाहत रहे उनुके तरह आपन बॉडी बनावे के. से अब जाके ई मौका मिलल बा हमरा. मिथिला टाकिज के संगे ई हमार तिसरकी फिलिम हवे. पहिलका रहल गुंडईराज आ दूसरकी “डकैत” जवन जल्दिए रिलीज़ होखे वाली बा. एह फिल्म ‘डकैत’ में हम बहुते अइसन स्टंट कइले बानी जवना के देख के दांत तर अंगुरी दबा लीहें.
डकैत जइसन निगेटिव किरदार के अनुभव कइसन रहल?
हमरा एह किरदार में कवनो बुराई ना लउकल. हर आदमी में गुण अवगुण होला. केहू के नीमन लागेला केहू के बाउर. ई “डकैत” दोसरा डकैतन जस नइखे. ई गरीबन के भलाई करेला, भठियारन के लूटेला. साँच त ई बा कि रोमांटिक कैरेक्टर में हमरा के दर्शक अधिका पसंद करेलें बाकिर हम कवनो खास किरदार में अपना के कैद कर दिहल ना चाही. एह कैरेक्टर में बहुते मजा आइल बा.
राउर नया लुक?
नीक लागऽता. दर्शकनो का कसौटी पर एह इमेज में हम खरा साबित होखब. बता दीं कि रोमांटिक कैरेक्टर के अलावहुँ हम कई एक कैरेक्टर कर चुकल बानी जवनन के दर्शक सरहले बाड़ें. कलाकार उहे होला जे कवनो खास इमेज में बन्गाइल ना होखे. एहीसे हम हर तरह के रोल कइले बानी आ समय समय पर आपन लुको बदलले बानी.
फिल्म से उम्मीद?
हमरा उम्मीद बा कि दर्शक पहिलही जइसन प्यार एह डकैत पवनो सिंह के दीहें.फिल्म में हमार कैरेक्टर पॉजिटिव बा एहसे ऑडियंस के सपोर्ट जरूरे मिली.
आपके गिनती स्टार कलाकारन में होला. कइसन लागेला सुनके?
साँच कहीं त डर लागेला. ‘स्टार’ शब्द में ‘अहम’ लुकाइल होले जवना के हम सकार ना सकीं. हम कलाकार हईं आ कलाकार सिर्फ दर्शकन के प्यार के भूखाइल होला. बचपने से अपना ला ताली सुनत आइल बानी बाकिर ई भूख ह कि खतमे ना होले. दर्शकन का दिल में हमरा ला हमेशा प्यार बनल रहे इहे हमार दिली तमन्ना ह आ एही ला अपना काम के पूजा मानत लागल बानी पूरा ईमानदारी से.
राउर प्राथमिकता का होखी?
ई त सभे जानेला कि नायक से पहिले हम गायक रहीं. गायिकी ना रहीत त शायद आज हम एह मुकाम पर ना होखतीं. से रहल बात प्राथमिकता के त संगीत हमरा ला सबले खास बा काहे कि ओही में हमर आत्मा बसेले. अभिनय ओकरा बादे.
आवे वाली फिलिमन के नाम?
हमार नाहियो त एक दर्ज़न से अधिका फिलिम आवे वाली बाड़ी सँ. सौगंध गंगा मैया के रिलीज़ भइल बा आ ओकरा निकहा सफलतो मिलल बा. एकरा बाद डकैत, रंगबाज़ राजा, डोली चढ़ के दुल्हन ससुराल चली, लावारिस, आंधी तूफ़ान वगैरह कुछ प्रमुख फिलिम बाड़ी सँ. सबमे हमार किरदार अलग अलग बा. आ हमरा अपना सगरी फिलिमन से बहुत उम्मीद बा.
(उदय भगत के रिपोर्ट)


text:
साहित्य के साँच आ संवेदनसील मानके सिरजना के राहि डेग बढ़ावल सुखकर होला। मने एगो अइसन प्रेरक तत्व जवना के प्राण तत्व मान के सृजन के समाज खाति एगो आइना का रूप में परोसला के सुघर दीठि आ संकल्पना का संगे सोझा ले आवे खाति प्रतिबद्धता के एगो मानक मानल जाला। अइसन सृजन अपना भीतरि ऐतिहासिकता के बिम्ब जोगावत आगु बढ़त देखला। अझुरहट आ बीपत का बीच साहित्य एगो नीमन व्यवस्था देस आ समाज का सोझा राखेला। अगर व्यवस्था एकरूपता का संगे सोझा आवेले त ओकरा के बूझल आ बूझलका का अनुरूप आचरण जिनगी में उतारे के परयास मनई करेलें। एकरूपता मने पुरुब से पछिम आ उत्तर से दखिन सगरों एक लेखा। कुछ अइसने जरूरत भोजपुरी में होखल अब जरूरी बुझाये लागल बा। एह एकरूपता के मानकीकरण के नाँव से जानल जाला। भोजपुरी में अबले मानकीकरण के दिसाई काम नइखे भइल। मानकीकरण एगो लमहर चले वाली प्रक्रिया ह। बाकि पहिले ओह दिसाई भोजपुरी के पुरोधा लोगन में एगो सहमति,समन्वय आ सार्थक बतकही के बन्हा के बनला के पहिल जरूरत ह।मानकीकरण के प्रक्रिया के शुरू करे खाति एगो समरथ नेतृत्व के जरूरत सभे महसूस करेला, काहें से कि भोजपुरिया साहित्य जगत अपने समाजे लेखा गोल-गोलबंदी के कुइयाँ में पँवर रहल बा। क्षेत्र,जात,धरम, चुनरी आ पियरी क फेरा का बहरा निकर के खुलल मन-मिजाज से भाषा के खाति कुछ करे क शुरुवात जरूरी बा। भोजपुरी में एह घरी हर विधा में साहित्य लिखा रहल बा, किताबो छप रहल बाड़ी सन। ढेर-थोर पत्र-पत्रिकों निकल रहल बाड़ी।
अगर हमनी के गियर्सन के आधार मान के देखल जाव त उनुका वर्गीकरण से असहमत होखल संभव नइखे। मुख्य भोजपुरी आ पश्चिमी भोजपुरी(काशिका) का भीतरों ढेर भिन्नता देखाई पड़ेले।सगरे भोजपुरिया क्षेत्र में एगो कहाउत सभे सुनावत भेंटा जाला- ‘कोस कोस पर बदले पानी, चार कोस पर बानी।’भोजपुरिया क्षेत्र के असल साँच इहे बा। एह बोली-बानी से अमरित लेत भोजपुरी लेखन खाति एगो सर्वमान्य पद्धति विकसित होखल जरूरी बुझा रहल बा। जवना से भोजपुरी साहित्य में एकरूपता के समावेस होखे। कई गो प्रकाशक लोगन आ अलगा-अलगा क्षेत्र के लोगन का बीच शब्दन का लेके विमर्श होत त देखला, बाकि निर्णय पर ना चहुंप पावेला । लोग ई कहि के किनारा क लेवेला कि ‘हो सकेला रउरा इहाँ बोलल जात होखी, बाकि हम सुनले नइखीं।’ कवनो भाषाई विमर्श के खुला मन-मिजाज से होखल आ एगो निर्णय पर चहुंपल एकरूपता मने मानकीकरण के नियरा जाये के रहता बनाई।
अब सै बाति के एक बात, उ ई कि जब एकरा सभे मानत बा कि भोजपुरी में मानकीकरण होखे के चाही त फेर देर कवना बाति के बा? एकर अलखे जगावला भर से काम त ना चली, एह दिसाई कुछ सार्थक पहल शुरू होखे, ओहमें समरथ लोग आपन योगदान देवे शुरू करे। भोजपुरी में विद्वान लोगन के कमी नइखे,एगो प्रबुद्ध मण्डल बने आ उ एकर नेतृत्व अपना हाथ में लेवे आ शुरुवात काइल जाय। प्रबुद्ध मण्डल बनावे खाति जरूरी प्रतिनिधित्व के धियान में राखत एगो सार्थक विमर्श के शुरुवात पहिले जरूरी बा। भोजपुरी भाषा के कबों राजकीय संरक्षण नइखे मिलल, तबो ओकर गति आ बहाव चल रहल बा। एही से ई समझ के आगु चलल शुरू होखे कि मानकीकरण ला कबों राजकीय सहायता ना भेंटाई। इहो काज भोजपुरिया लोगन के अपनही दम पर करे के परी। एह दिसाई पत्र-पतरिकन के जवन जिमवारी बने, सभे सहज तइयार भेंटाई।भोजपुरी साहित्य सरिता अपने दायित्व बोध से एह जग में एक अंजुरी जल लेके तइयार बा। एह सोच का संगे हमनी के पतिरका के सितंबर अंक राउर सभे के सोझा लेके आ रहल बानी सन। एह पतिरका के सम्पादन खाति लेखक लोगन के सहयोग आ नेह-छोह पहिला दिन से मिल रहल बा, आगहूँ मिलते रही, अइसन बिसवास बा। जय भोजपुरी।
- जयशंकर प्रसाद द्विवेदी
संपादक
भोजपुरी साहित्य सरिता


text:
नवरात्र के नौ दिन के पावन पर्व अब अपना अंतिम पड़ाव पर बा। नवरात्र के नौ दिन में रोज देवी दुर्गा के नौ रूपन में से एक रुप के पूजा कइल जाला बाकिर नवरात्र के आठवां आ नंउवाँ दिने दुर्गा जी के नौ रूपन के प्रतीक में कन्या पूजन के विधान बा। कन्या पूजन एह पर्व के महत्व के आउर बढ़ा देला। त आईं आज जानल जाओ देवी दुर्गा के आठवां स्वरुप के बारे में ।
देवी दुर्गाजी के आठवां शक्ति के नांव महागौरी हऽ। नवरात्र के आठवां दिने माई के महागौरी रुप के उपासना के विधान हऽ। माई के एह रुप के शक्ति अमोघ आउर सद्यःफलदायिनी हऽ। इनका उपासना से भक्तन के सभ मल रुपी दोष धोवा जाला, आ पूर्वसंचित पाप कट जाला। भविष्य में पाप-संताप, दैन्य-दुःख कबहूं ना आवे। भक्त सभ तरे से पवित्र आउर अक्षय पुण्यफलन के अधिकारी हो जाले। एह दिन साधक के मन “सोमचक्र” में इस्थित रहेला। एह “सोमचक्र” के जाग्रत भइला से साधक के सभ संकट से मुक्ति मिलेला, ऊ आपन पारिवारिक दायित्व के पूर्ति कर पावेले आ आर्थिक रुप से समृद्धि के प्राप्त करे ले।
कइसन बा माई के स्वरूप
माई महागौरी पूरा गौर बरन के बानी। इहां के गोराई के उपमा शंख, चंद्रमा आउर कुंद के फूल से दिहल गइल बा। माई के सभ वस्त्र आ गहना आदि उजर(श्वेत) बा। देवी महागौरी के चारगो बाँह बा। इनकर सवारी बैल(वृषभ) आ सिंह दूनू हउएं। इनका ऊपर के दहिना हाथ में अभय मुद्रा आउर नीचा वाला दहिना हाथ में त्रिशूल बा। एही तरे ऊपरवाला बावाँ हाथ में डमरू आउर नीचा वाला बावाँ हाथ वर-मुद्रा में बा। इहां के मुद्रा अत्यंत शांत हऽ।
कथा
एक बेर माई महागौरी देवी पार्वती के रूप में भगवान शिव के पति-रूप में प्राप्त करे खातिर कठोर तपस्या कइले रहली, जेकरा बाद शिव-पार्वती के बियाह भइल। आ एही क्रम में एक बेर भगवान भोलेनाथ पार्वती जी के देखके कुछऊ कह दिहनी। जवना से देवी के मन आहत हो गइल आउऱ पार्वती जी ऊंहा से दूर जाके तपस्या में लीन हो गइनी। एह तरे बरिसन ले कठोर तपस्या कइला के बादो जब पार्वती जी लवट के ना अइनीं त पार्वती जी के खोजत-खोजत भगवान शिव उनका लगे चहुंप जाइले, उहां पहुंचला के बाद शिवजी ओजा पार्वतीजी के देखके आश्चर्यचकित रह जाइले। शिव जी देखिले कि पार्वती जी के रंग अत्यंत ओजपूर्ण हो गइल बा, उनकर छटा चांदनी के जइसन उजर(श्वेत) आउर कुन्द के फूल के जइसन धवल लउकता, उनका वस्त्र आउर आभूषण से प्रसन्न होके शिवजी देवी उमा के गौर वर्ण होखे के वरदान दे दिहनी।
एगो आउर कथा के अनुसार भगवान शिव के पति रूप में पावे खातिर देवी कठोर तपस्या कइले रहनी एह कठोर तपस्या से देवी के देह के रंग करिया हो गइल। तब देवी के तपस्या से प्रसन्न होके भगवान शिव इहां के स्वीकार कर लिहनी। आ एकरा बाद जब शिवजी देवी के देह के अपना जटा में बिराजत गंगा जी के पानी से धोवनी तब देवी के देह बिजुली के जइसन अत्यंत कांतिमान गौर वर्ण के हो गइल आ तबे से इनकर नाम गौरी पड़ गइल। महागौरी रूप में देवी करूणामयी, स्नेहमयी, शांत आउर मृदुल लउकेनी। देवी के एही रूप के प्रार्थना करत देवताग आ ऋषिगण कहेले “सर्वमंगल मांग्ल्ये, शिवे सर्वार्थ साधिके. शरण्ये त्र्यम्बके गौरि नारायणि नमोस्तुते”।
माई महागौरी के कइसे पूजा करे के चाहीं
माई महागौरी के पूजा करे के बहुते सरल उपाय(विधान) बा। सबसे पहिले लकड़ी के चउकी पर चाहे मंदिर में महागौरी की मूर्ति भा तस्वीर स्थापित करीं। एकरा बाद चउकी पर उजर(सफेद) कपड़ा(वस्त्र) बिछाके ओकरा पर महागौरी यंत्र के राखीं आ यंत्र के स्थापना करीं। माई महागौरी सौंदर्य प्रदान करे वाली हई। एहसे हाथ में श्वेत(उजर) पुष्प लेके माई के ध्यान करे के चाहीं। ध्यान के बाद माई के श्री चरण में पुष्प अर्पित कर के यंत्र सहित मां भगवती के पंचोपचार विधि से चाहे षोडशोपचार विधि से पूजन कऽ के दूध से बनल नैवेद्य के भोग लगावे के चाहीं। एकरा बाद ॐ ऐं ह्रीं क्लीं चामुण्डायै विच्चै नमः।। मंत्र के संगे-संगे ॐ महा गौरी देव्यै नम: मंत्र के एकइस माला जाप करे के चाहीं आ मनसा पूरावे खातिर माई से निहोरा करेके चाहीं। अंत में माई के आरती आ कीर्तन करे के चाहीं। माई महागौरी सदैव मनसा पूरा करे ली। माता जी के पूजा अर्चना करे खातिर एगो सरल मंत्र हऽ :
ॐ या देवी सर्वभूतेषु माँ गौरी रूपेण संस्थिता। नमस्तस्यै नमस्तस्यै नमस्तस्यै नमो नम:॥
एह मंत्र के अर्थ बा : हे माँ! सर्वत्र विराजमान आउर माँ गौरी के रूप में प्रसिद्ध हे अम्बा, रउआ के हमार बार-बार प्रणाम बा। हे माई महागौरी हम बारम्बार रउआ के प्रणाम करतानी। हे माँ,रउआ हमरा के सुख-समृद्धि प्रदान करीं।
का बा माई महागौरी के पूजा के फल
नवरात्र में माई महागौरी के उपासना के सबसे बड़ फल ओह लोग के मिलेला जिनका कुंडली में बियाह से संबंधित परेशानी होला। देवी महागौरी के उपासना से मनपसंद जीवनसाथी आ जल्दीये बियाह संपन्न हो जाला। माई कुंवार लइकिन से जल्दी प्रसन्न होके उनकरा के मनचाहा जीवन साथी प्राप्त होखे के वरदान देवेलीं। अइसन मानल जाला कि देवी महागौरी अपनहूं तप कऽके भगवान शिवजी जइसन वर प्राप्त कइले रहनी अइसे में ऊहां के(माई महागौरी) अविवाहित(कुंआर) लोगन के परेशानी के समुझीले आ एह लोगन के प्रति दयादृष्टि राखिले। जदि केहू के बियाह में विलंब होत होखे त ऊ भगवती महागौरी के साधना करे त ओकर मनोरथ पूर्ण होखी। भगवती महागौरी के ध्यान स्तोत्र आउर कवच के पाठ कइला से साधक के सोमचक्र जाग्रित हो जाला, जवना से पहिले से चलत आ रहल संकट से मुक्ति मिलेला, पारिवारिक दायित्व के पूर्ति होला आ आर्थिक समृद्धि प्राप्त होखेला। माई महागौरी ममता के मूर्ति मानल जाइले। ई अपना भक्तन के अपना संतान के जइसन प्रेम करेनी। माई महागौरी के ध्यान, स्तोत्र आ कवच पाठ नीचे दिहल बा एकर पाठ कइला से माई के विशेष कृपा प्राप्त होला।


text:
भोजपुरी के नया-नवेला सुपरस्टार खेसारीलाल यादव के आजुकाल्हु पूरा यूपी में धूम मचल बा. खेसारी के ‘जान तेरे नाम’ बिहार में पचसवाँ दिन मनवला क बाद अब यूपी में ऐतिहासिक कलेक्शन बटोरत बिया. यूपी. के गोरखपुर के साथ आधा दर्जन सिनेमाघरन में पहिले के सगरी रिकार्ड ध्वस्त करत एह फिल्म के शानदार कलेक्शन मिलल बा. ई फिल्म पिछला दू साल के ओपनिंग रिकॉर्ड तूड़ले बिया.
निर्माता-निर्देशक रमाकांत प्रसाद हउवें. फिल्म के सफलता से उत्साहित खेसारी के कहना बा कि ऊ हमेशा दर्शकन के पसंद के खयाल रखीहें.
(प्रशांत निशांत के रपट)


text:
एगो संगीत शिक्षक से कामयाब संगीत निर्देशक बनल मधुकर आनंद त अपना कैरियर में वइसे त अनेके उपलब्धि हासिल कइले होखीहें बाकिर फिल्म “गंगादेवी” में बिग बी खातिर बनावल अपना धुन के मधुकर आनंद आपन श्रेष्ठतम हासिल मानेलें. मधुकर आनंद के संगीत से सजल ‘गंगादेवी’ में हर मिजाज़ आ अंदाज़ के गाना बाड़ी सँ. एहमें दू गो गाना परदा पर अमिताभ बच्चन गावत नजर अइहें. एह गानन के धुन के प्रशंसा खुद अमिताभ बच्चब कइलन खास करि के होली वाला गाना कें जवना में मधुकर आनंद ठेठ भोजपुरिया अंदाज़ पिरवले बाड़न. ओह गाना के त बिग बी मुरीद हो गइलन.
बतौर संगीतकार मधुकर आनंद के जलवा एह घरी अपना शबाब पर बा. बाकिर मधुकर आनंद बिग बी पर फिल्मावल अपना दुनु गाना के हकीकत में बदलल आपन सपना मानत बाड़े.
(स्पेस क्रिएटिव मीडिया के रपट)


text:
नयी दिल्ली 09 अप्रैल. राजनीति में नया नया शब्दावलि आ परिभाषा गढ़ेवाला काम क के सोमार का दिने एगो नया तरीका के शुरुआत क दिहलें कांग्रेस अध्यक्ष राहुल गांधी.
हचक के नाश्ता कइला का बाद कांग्रेसी गोल के नेता अपना नेता के उपवास के उपहास करावल राजघाट प महात्मा गाँधी के चलावल सत्याग्रह का बदले सत्ताग्रह करत लउकन. एही पर सोशल मीडिया जम के मखौल उड़ावत कहलसि कि सोरह सोरह सोमार के भरदिन उपवास कइला का बादो बहुते लइका लइकी कुंवारे रहि जालें आ ई एक सोमार के चार घंटा उपवास क के देश के प्रधानमंत्री बनल चाहत बाड़ें.
सबसे त अचरज भइल ई देखि के राहुल के कवनो रणनीतिकार ई ना बतवलन कि एह तरह के डिजायनर उपावास कइला से एकर उपहासे होखी. आ हद त तब हो गइल जब कांग्रेस के बोलतुआ लोग एह फाटल झंडा पर रफुगिरी करे चहलन. एगो देवी जी के कहना रहल कि राहुल का साथे 40 गो अउरीओ नेता उपास कइले रहलें राजघाट पर आ अगर चार चारे घंटा ई लोग फास्ट कइलसि त कुल मिला के 160 घंटा के उपास हो गइल आ ई करीब सात दिन का बराबर रहल. एहसे ई उपवाल त गजबे के मानल जाए के चाहीं.
बाकिर साचहुँ राहुल गाँधी लाजवाब नेता हउवें. दोसर कवनो नेता अतना बेशरमी करिए ना सके आ एकरा के चुनौती कहल जा सकेला हर गोल के नेता ला. अगर हिम्मत होखे त केहु कवनो मुद्दा पर 100 मिनट के उपवास कर के देखा देव.
7 total views, 1 views today


text:
संपादन समिति
संपादक
कला-संपादक
श्री पंकज तिवारी
संपादन मण्डल
डॉ. अमरेन्द्र पाण्डेय
फ़ॉलोअर
लेखकवृंद
- अंकुश्री
- अक्षय कुमार पांडेय
- अक्षयवर दीक्षित
- अनिमेष कुमार वर्मा
- अनिरूद्ध
- अनिरूद्ध शाह
- अब्दुल ग़फ़्फ़ार
- अभय कृष्ण त्रिपाठी "विष्णु"
- अभिषेक भोजपुरिया
- अभिषेक यादव
- अमरकांत
- अम्बिकादत्त त्रिपाठी 'व्यास'
- अरुण शीतांश
- अवधेन्द्रदेव नारायण
- अविनाश चन्द्र विद्यार्थी
- अशोक कुमार तिवारी
- अशोक कुमार मिश्र
- अशोक कुशवाहा
- आकाश महेशपुरी
- आचार्य महेन्द्र शास्त्री
- आचार्य श्रद्धानन्द अवधूत
- आचार्य हरेराम त्रिपाठी ‘चेतन’
- आदित्य दूबे
- आदित्य प्रकाश अनोखा
- आर. डी. एन. श्रीवास्तव
- आशीष कुमार मिश्रा
- आशुतोष कुमार सिंह
- आसिफ रोहतासवी
- इंजीनियर राजेश्वर
- उदय नारायण सिंह
- ऋषि कांत उपाध्याय
- ओशिन शिशिर "रफेल"
- कनक किशोर
- कन्हैया प्रसाद तिवारी
- कन्हैया यादव
- कन्हैया सिंह 'सदय'
- कबीरदास
- कमला प्रसाद मिश्र ‘विप्र’
- कलक्टर सिंह ‘केसरी’
- कवीन्द्र नाथ पाण्डेय
- कुंज बिहारी 'कुंजन'
- कुबेरनाथ मिश्र 'विचित्र'
- कुलदीप नारायण ‘झड़प’
- केशव मोहन पाण्डेय
- कैलाश गौतम
- गंगा प्रसाद 'अरूण'
- गंगाशरण शर्मा
- गणेश दत्त ‘किरण’
- गणेश नाथ तिवारी 'विनायक'
- गायत्री सहाय
- गिरिजा देवी
- गुरुविन्दर सिंह
- गुरूविन्द्रा सिंह 'गुरू'
- गुलरेज शहजाद
- गुलाबचंद सिंह ‘आभास’
- गोपालजी ‘स्वर्णकिरण’
- गोबर्धन ‘भोजपुरी’
- गोरख पाण्डेय
- घाघ
- चंद्रशेखर मिश्र
- चतुर्भुज मिश्र
- चन्दन कुमार सिंह
- चन्द्रभूषण पाण्डेय
- चन्द्रशेखर प्रसाद ‘परवाना’
- चौधरी कन्हैया प्रसाद सिंह 'आरोही'
- चौरंगीनाथ
- जगदीश ओझा ‘सुन्दर’
- जगदीश खेतान
- जगदीश पंथी
- जगन्नाथ
- जनकदेव जनक
- जनकवि भोला
- जयशंकर प्रसाद द्विवेदी
- जलज कुमार अनुपम
- जवाहर लाल 'बेकस'
- जितराम पाठक
- जौहर शफियाबादी
- टेकमन राम
- डा उमेशजी ओझा
- डा. गोरख प्रसाद मस्ताना
- डा. चंद्रेश्वर
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ प्रमोद कुमार पुरी
- डॉ भगवान सिंह 'भास्कर'
- डॉ राधेश्याम केसरी
- डॉ रामजन्म मिश्र
- डॉ. आशारानी लाल
- डॉ. रजनी रंजन
- डॉ. रामरक्षा मिश्र विमल
- डॉ. सुनील कुमार पाठक
- डॉ. स्वर्ण लता
- डॉ. हरेश्वर राय
- डॉ.कमल किशोर सिंह
- डॉ० ब्रज भूषण मिश्र
- तारकेश्वर मिश्र 'राही '
- तारकेश्वर राय 'तारक'
- तेग अली-तेग
- त्र्यम्बक नाथ त्रिपाठी
- दरसन दास
- दरिया साहेब
- दिनेश पाण्डेय
- दिलीप कुमार
- दिलीप कुमार पाण्डेय
- दीपक तिवारी
- दुर्गाशंकर प्रसाद सिंह 'नाथ'
- दुर्गेंद्र अकारी
- दुर्गेश्वर राय
- दूधनाथ उपाध्याय
- देवेन्द्र आर्य
- देवेन्द्र कुमार राय
- धरनीदास
- धरमदास
- धरीक्षण मिश्र
- धर्मेन्द्र कुमार पाण्डेय
- नज़ीर बनारसी
- नन्दकुमार त्रिपाठी
- नबीन कुमार
- नर्वदेश्वर पाण्डेय देहाती
- नवीन कुमार पाण्डेय
- नागेन्द्र प्रसाद सिंह
- निशा राय
- नूरैन अंसारी
- प. व्रतराज दुबे 'विकल'
- पंकज तिवारी
- परमहंस शिवनारायण स्वामी
- परिचय दास
- पलटूदास
- पाण्डेय कपिल
- पी.चंद्रविनोद
- पूजा बहार
- प्रकाश उदय
- प्रदीप कुमार दाश 'दीपक'
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रमोद शुक्ल "पिपासु"
- प्रशान्त पाण्डेय
- प्रसिद्ध नारायण सिंह
- प्रिंस रितुराज दुबे
- प्रो. हरिकिशोर पाण्डेय
- फतेहचन्द ‘बेचैन’
- फन्दोत्तीर्णानन्द पुरी
- बच्चू पाण्डेय
- बरमेश्वर सिंह
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- बैद्यनाथ पाण्डेय ‘कोमल’
- बैधनाथ पाण्डेय 'कोमल'
- भगवती प्रसाद द्विवेदी
- भारतेन्दु हरिश्चंद्र
- भावेश अंजन
- भिखारी ठाकुर
- भीखम राम
- भीखा साहब
- भुवनेश्वर प्रसाद श्रीवास्तव ‘भानु’
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मदनमोहन पाण्डेय
- मनसा राम
- मनोज भावुक
- मनोरंजन प्रसाद सिंह
- मन्नन द्विवेदी 'गजपुरी'
- महातम मिश्र 'गौतम'
- महामाया प्रसाद 'विनोद'
- महेन्द्र प्रसाद सिंह
- महेन्द्र मिश्र
- मास्टर अजीज
- मिर्जा खोंच
- मुकुन्द मणि मिश्रा
- मुफ़लिस
- मृत्युंजय अश्रुज
- मैनावती देवी श्रीवास्तव "मैना"
- मोती बी.ए.
- योगेन्द्र शर्मा 'योगी'
- रंगनाथ द्विवेदी
- रजनीकांत राकेश
- रमाशंकर वर्मा ‘मनहर’
- रवीन्द्रनाथ टैगोर
- रश्मि प्रियदर्शनी
- रसिक बिहारी ओझा 'निर्भीक'
- राकेश
- राज जौनपुरी
- राजीव उपाध्याय
- राजेश भोजपुरिया
- राधामोहन चौबे 'अंजन'
- राम जियावन दास 'बावला'
- राम प्रकाश तिवारी
- रामदरश मिश्र
- रामदेव द्विवेदी ‘अलमस्त’
- रामनाथ राजेश
- रामनारायण उपाध्याय
- रामपति रसिया
- रामवचन शास्त्री 'अंजोर'
- रामविचार पाण्डेय
- रामवृक्ष राय 'विधुर'
- रामेश्वर सिंह 'कश्यप'
- राहगीर
- राहुल सांकृत्यायन
- लछिमी सखी
- लव कान्त सिंह
- लाल बिहारी गुप्ता 'लाल'
- लाल बिहारी लाल
- विजय मिश्र बाबा
- विद्या शंकर विद्यार्थी
- विद्यानिवास मिश्र
- विनीता ‘रंजन’
- विवेक मणि त्रिपाठी
- विवेक सिंह
- विवेकी राय
- विश्वनाथ प्रसाद 'शैदा'
- विष्णुदेव तिवारी
- वैदेहीशरण 'बनियापुरी'
- शम्भु शरण नवीन
- शशि प्रेमदेव
- शिवपूजन लाल विद्यार्थी
- शैलेन्द्र कुमार साधु
- श्याम कुँवर भारती
- श्वेताभ रंजन
- संजय कुमार ओझा
- संजीव वर्मा 'सलिल'
- संत गुलाल साहब
- संत गोरखनाथ
- संत ताले राम
- संत देवदत्त
- संत भगती दास
- संत रैदास
- संतोष पटेल
- संदीप राज़ आंनद
- सच्चिदानंद हीरानंद वात्स्यायन ‘अज्ञेय’
- सत्यनारायण मिश्र ‘सत्तन'
- समता सहाय
- सरोज सिंह
- सिपाही सिंह 'श्रीमंत'
- सीमा मिश्र
- सुनील चौरसिया "सावन"
- सुनील सिन्हा
- सुभाष पाण्डेय
- सुरेश कांटक
- सुशांत शर्मा
- सूरज द्विवेदी 'सरस'
- सूर्यदेव पाठक'पराग'
- सौरभ पाण्डेय
- सौरभ सतर्ष
- स्वामी भिनक राम
- स्वामी विमलानन्द सरस्वती
- हरिद्वार प्रसाद ‘किसलय’
- हरिराम द्विवेदी
- हरिवंश पाठक 'गुमनाम'
- हीरा ठाकुर
- हीरा डोम
- हृषिकेश चतुर्वेदी
संपर्क फ़ॉर्म
Home चौधरी कन्हैया प्रसाद सिंह 'आरोही' राजीव उपाध्याय संपादकीय संपादकीय: मैना: वर्ष - 7 अंक - 120 (अक्टूबर - दिसम्बर 2020)
संपादकीय: मैना: वर्ष - 7 अंक - 120 (अक्टूबर - दिसम्बर 2020)
भोजपुरी के अनेक साहित्यकारन के संस्मरणन (इयादों के झरोखा में अउरी एह अंक खाती आइल) पढ़ला के बाद ई साफ बा कि आरोही जी खाली साहित्य सृजन में ना लागल रहलें बलुक उहाँ के भोजपुरी साहित्य के विकास खाती जेवन उदजोग संभव रहे परियास कइले बानी। देस के अलग-अलग हिस्सा में कवि सम्मेलन के आयोजन, अनेक पत्रिकन अउरी लोगन के पुस्तकन के प्रकाशन में सहजोग अउरी उहाँ के व्यक्तिगत परियास के बहुत सगरी संस्मरण सोझा आइल बा। ना खाली एतने बलुक दोसरा साहित्यकारन के साहित्य के खुद के व्यकतिगत परियास से लोगन तक पहुंचावे के हर संभव उदजोग तक कइले बानी (आचार्य हरेराम त्रिपाठी ‘चेतन)। एतने ना बलुक लोगन के ए आरोप कि ‘भोजपुरी गद्य नइखे लिखाइल’ के उत्तर में उहाँ भोजपुरी कथाकोश के संग्रह कइले बानी कुल्ह 4,877 भोजपुरी कहानीन के जानकारी उपलब्ध बा। ई सभ गुण उहाँ के भीतर के एक्टिविस्ट के परिचय देत बा।
केवनो रचनाकार के साहित्यकर्म समय के कालखन्डन में कई दौर से गुजरेला। एह दौर से गुजरत रचनाकार अपना भाव अउरी बिचार संप्रेषण में तरह-तरह के उतार चढ़ाव अउरी बदलाव के देखे ला। ना खाली एतने बलुक रचनाकार समय के माँग अउरी अपनी अन्दर घुमड़त भाव के हिसाब के अलग-अलग विधा के सहारे आपन बात कहे के परियास करेला। अपनी एह परियास में रचनाकार कुछ कालखण्डन के बहुत बेहतर तरीका से लोगन के सोझा रखेला तऽ कुछ कालखण्डन के अपना रचनन में औसत तरीका से संप्रषित कऽ पावेला। कई बेर रचनाकार केवनो खास विधा में बहुत निखर के सोझा आवेला तऽ कई बेर खास बिसय के संप्रेषित करे में महारत हाशिल कऽ लेला। ओहीजा रचनाकार कई बेर अनेक विधन आ बिसयन में प्रयोग करे के परियास करेला बाकिर ओह विधा बा बिसय में प्राकृतिक पकड़ ना भइला के कारन बहुत औसत तरीका से आपन बात कहि पावेला। रचनाकार के एह जतरा के बिसेस बात ई बा ई लगभग सगरी रचनाकारन के साथे अलग-अलग तरह से होला।
आरोही जी के रचनाकर्म के पढ़ला पऽ ई बहुत साफ हो जाता कि साहित्य के बहुत कम विधा बाड़ी सऽ जेवना उहाँ के आपन हाथ आजमावे के परियास नइखी कइलें। कहानी, एकांकी, नाटक अउरी पद्य के लगभग हर विधा में उहाँ के लिखे के परियास कइले। उहाँ का ना खाली भोजपुरी में लिखले बानी बलुक हिन्दियो में कुछ गजल लिखले बानी। संगही उहाँ के साहित्य में हर तरह के परियोग के कोसिस कइले बानी अउरी सायेद इहे कारन बा कि उहाँ के बहुत जयादे साहित्य के सृजन कइले बानी। चौधरी कन्हैया प्रसाद सिंह ‘आरोही’ के रचनन अउरी जीवन के अब तक आ भविष्य के मूल्यांकनन में लोगन के आग्रह अउरी पूर्वाग्रह के उपस्थिति से इन्कार ना कइल जा सकेला।
आरोही जी के रचनाकर्म के बिसय बस्तु बहुत व्यापक बा। जीवन, धरम, लोक-समाज आ राजनीति सहित लगभग हर बिसय पऽ उहाँ के कलम चलल बा। बिसय बस्तु के व्यापकता एक ओर उहाँ एगो बहुत जागरुक अउरी संवेदनशील रचनाकार के रूप में लोगन के सोझा ले आइल बा तऽ दूसरी ओर बिसय बस्तु इहे व्यापकता उहाँ के गद्य रचनन के बहुत हद संप्रेषण सपाट बना देले बा। हालाँकि रचना के कथ्य अउरी संप्रेषण के मूल्यांकन बिसय बस्तु के आधार होला। बाकिर बात जब पद्य रचनन के आवेला तऽ पद्य रचनन पऽ ई आरोप ना लगावल जा सकत बा। ‘गोपी गीत’ संग्रह आरोही के संभवतः सभसे बरियार रचना बे।
‘बड़प्पन’, ‘देशद्रोही’ अउरी ‘पागल’ जइसन मजबूत बिसय बस्तु कहानी संप्रेषण अउरी कथ्य के आधार पऽ सपाट नजर बाड़ी सऽ। खासकर ‘बड़प्पन’ कहानी के कैनवॉस एतना बड़ बा कि ई कहानी अपनी संरचना, कथ्य अउरी संप्रेषण के दूसर अन्य तत्वन अउर काम माँगत नजर आवते। हालाँकि इहो कहानीकार के गुण बा कि ऊ अइसन कहानीन के कहे के परियास करत बा। एही तरे ‘पागल’ कहानी के बिसय बस्तु बहुत साहसी बा अउरी आज के समइयो कहानी समकालीन लागत बे। ‘देशद्रोही’ कहानी पढ़ला के बाद कहियों से ई ना लागे ला ई कहानी कई दशक पुरान कहानी हऽ। बाकिर एगो पक्ष इहो बा कि सांच कहे वाली कहानी अक्सर सपाट होली सऽ। अइसन कहानीन में बनावट के बदले साहस होला। प्रेमचंद्र के बहुत कहानी सपाट बाड़ी अउरी बहुत साहसियो।
आरोही जी कई एकांकी संग्रह सहित कई दर्जन एकांकी लिखले बानी। जेवना में से कईगो एकांकी बिसय बस्तु के हिसाब बहुत उच्च स्तर के बाड़ी सऽ बाकिर कहानिए नियर रचानाकार अपना एकांकीन के ओ ऊँचाई ले नइशीं पहुँचा पावत जेवना के ऊ एकांकी हकदार बाड़ी। कई एकांकीन में संवाद बहुत सपाट हो जाता। ‘साक्षात लक्ष्मी’ अपनी बिसय बस्तु के कारन बिसेस बे बाकिर जेवन ट्रीटमेंट के हकदार ई एकांकी बे ऊ ऊँचाई नइखे मिल पावल।
पद्य के बहुत कम विधा बा जेवना में आरोही जी रचना नइखे रचले। इहाँ के पद्यन बिसेस रुप से ‘गोपी गीत’ के पढ़ा ले बाद इहे लागेला कि आरोही जी मूल रुप से कवि बानी बाकिर भोजपुरी साहित्य के माँग के देखत उहाँ के गद्यो के रचना कइले बानी। उधो जी के संबन्ध में उहाँ अभिव्यक्ति बहुत उच्च कोटि के बा। जीवन, मन अउरी हृदय के भाव के समझ अउरी अभिव्यक्ति निश्चित रुप से सराहनीय बा।
‘ऊधो कायम रही उम्मीद।'
आ
‘झंझावात बवंडर तूफाँ, आई ना भय खाइब
भँवर चीर मँझधार करेजा, नाव बढ़ावत जाइब।'
आ
‘मिले मुक्ति विपरीत समर ना, श्यामें शयाम पुकारब
समय बिषैला सदा दंश दे, बा विश्वास न हारब।'
एह पंक्तिन के पढ़ला के बाद रचना के अभिव्यक्ति के स्तर स्पष्ट रुप से पता चलत बा।
एह अंक में आरोही जी पऽ जेतना लिखाइल बा ओकरा से अधिका के जरुरत बा अउरी उहाँ के रचनाकर्म के कई दृष्टि से देखे के जरूरत बा। संपादक के रुप में जब एह अंक के संकल्पना मन में आइल तऽ उम्मीद रहे के आरोही जी के रचनाकर्म आलोचनात्मक लेखन के संख्या अधिका रही अउरी उहाँ के समग्र रचना के मूल्यांकन संभव हो पाई। बाकिर एह अंक में ई संभव ना हो पावल। एह अंक में संस्मण के संख्या आलोचना के तुलना में अधिका हो गइल बा। हालांकि संस्मरण के आधार पऽ उहाँ के जीवन के मूल्यांकन आसान हो जात बा। अंत में भोजपुरी साहित्य जगत से एगो निहोरा बा। जदि वर्तमान साहित्यकार वर्तमान अउरी पुरान साहित्यकारन के रचनाकर्म के मूल्यांकन का करी तऽ के करी?
राजीव उपाध्याय
संपादक
मैना
मैना: वर्ष - 7 अंक - 120 (अक्टूबर - दिसम्बर 2020)
सदस्यता लें टिप्पणियाँ भेजें (Atom)
सब्सक्राइब लोकमन
कुल्ह सदस्य
फेसबुक से जूड़ीं
ट्वीट
परसिध पोस्ट
-
तू दुर्गा बनिके अईलू तोहरे बल वीर चलावत भाला। माई सरस्वती तू बनलू तोहरी किरिपा कविता बनि जाला। आठ भुजा नभचुम्बी धुजा नही मैहर मे सीढियाँ च...
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
अंक के रचनाकार (मैना: वर्ष - 6 अंक - 116) संपादकीय संत साहित्य धरनीदास भीखादास लछिमी सखी पुरनकी धार (काव्य) महेंद्र मि...
-
भोजपुरी साहित्य के इतिहास लगभग एक हजार साल से अधिका पुरान बा। एह काल अवधि में भोजपुरी साहित्य एगो लमहर जतरा तय कइले बिया। कविता से शुरू ...
-
सबेरे-सबेरे निकलेनी जब काम पऽ अपना तऽ साँझी के खाना के मेयन बता के जानी कि वादा रहेला लवटि के आइब साँझी खा जरूर। जब दिन में आवेला फोन कई ब...
-
आवऽ आवऽ सँइया आवऽ बहरा से घरे छठिया बरत तुहूँ करे, भुईंया परी संझवत करे, अरघ देबे भिनसहरे, छठिया...। मिलिजुल कइल जाई दुनहूँ परानी पोखरा के...
-
सँझवत अक्टूबर-दिसम्बर 2020 वर्ष - 2 अंक-7 संपादकीय 1. बदल रहल बा भोजपुरी का प्रति नजरिया - रामरक्षा मिश्र विमल लेख/संस्मरण 2. रघुबीर नारायण ...
-
आजु मोरी घरनी आजु मोरी घरनी निकरली मोरे घर से, मोरा फाटि गइले आल्हर करेज। राम नाम सत सुनि मैं गइलों बउराई, कवन रछसवा गइल रानी के हो खाई।...
-
महिला लोगन के जोगदान हमेसा से समाज, संस्कृति अउर सभ्यतन के बनावे आ जोगावे में रहल बा। बात भाषा के होखे भा संस्कृति के, महिला लोग एकरा ह...
-
सोंचे में सकुचातानी कहे में भीतरे डेराइला, रोज अंजुरी में धुंध सहोरले दिल के कठवत में नेहाइला। बेवहार के बागि नोचाता फीकीर केहुके हइए नइखे...